Covid-19 Saringan jenazah cetus kluster baharu di Tawau

Kota Kinabalu: Saringan terhadap jenazah seorang warga tua yang menunjukkan keputusan positif Covid-19 selepas dibawa ke hospital mencetuskan satu daripada tiga kluster baharu berkaitan komuniti di Sabah, semalam.

Kluster Ambar Park di Tawau tercetus selepas jenazah seorang lelaki berusia 71 tahun didapati positif Covid-19 melalui saringan RTK Antigen pada 1 Jun lalu sebelum disusuli 15 lagi kes positif melalui saringan kontak rapat.

Jurucakap perkembangan harian Covid-19 Sabah, Datuk Masidi Manjun, berkata
kluster itu direkodkan di Kampung Kadazan, Mukim Tanjung Batu, Tawau membabitkan kontak rapat dalam kalangan ahli keluarga kes indeks.

“Susulan kes itu, 45 kontak rapat disaring dan mengesan 15 lagi kes positif Covid-19 yang turut membabitkan kes jangkitan kontak keluarga generasi kedua, menjadikan jumlah kumulatif sebanyak 16 kes.

“Seramai 28 kontak rapat pula didapati negatif dan
seorang kontak masih menunggu keputusan ujian.
 Berdasarkan maklumat, sebelum ini dianggarkan lebih 50 ahli keluarga dan kontak sosial menziarahi kes indeks untuk majlis doa selamat di rumahnya, di Kampung Kadazan, Ambar Park,” katanya dalam kenyataan media malam tadi.

Sementara itu,
kluster kedua dilaporkan di daerah Nabawan, dikenal pasti berkaitan satu majlis pertunangan di Kampung Indah, Nabawan pada 20 Mei lalu
.

Masidi berkata, kes indeks ialah
seorang wanita tempatan berumur 34 tahun tidak bergejala yang dikesan positif Covid-19 melalui saringan pra rawatan di hospital pada 22 Mei lalu.

“Hasil pengesanan secara aktif dan saringan terhadap 124 kontak menemukan 20 lagi kes positif dan menjadikan jumlah kumulatif sebanyak 21 kes. Daripada jumlah yang disaring, 100 individu didapati negatif saringan pertama, manakala tiga individu masih menunggu keputusan ujian saringan,” katanya.

Dalam pada itu, katanya
kluster ketiga semalam tercetus di Kampung Baru, Sipitang membabitkan jangkitan dalam komuniti di Mukim Sindumin yang dikaitkan dengan aktiviti rumah ibadat.

Baca Juga:
Pendaftaran Vaksin Covid-19 Kerjasama Awam-Swasta MITI

Kes indeks katanya adalah
lelaki berusia 58 tahun yang disahkan positif saringan RTK Antigen pada 26 Mei lalu selepas dikesan sebagai kontak rapat kepada anak saudaranya.

“Kes indeks mengalami simptom batuk, sakit kepala dan ‘malaise’
 sejak 23 Mei lalu serta mempunyai sejarah pergerakan ke luar daerah iaitu ke Keningau pada 16 Mei lalu.

“Hasil pengesanan dan saringan kontak yang membabitkan kaitan epidemiologi sama iaitu menghadiri rumah ibadat di Sabah Forest Industry (SFI), Sipitang, sebanyak 23 kes positif Covid-19 dikesan termasuk 13 kes baharu pada hari ini (semalam),” katanya.

Semalam, Sabah mencatat 378 kes baharu Covid-19, meningkat sebanyak 69 kes berbanding 309 kes kelmarin, manakala lima kematian dilaporkan, masing-masing satu di Tawau, Semporna, Kota Kinabalu, Lahad Datu dan Putatan.

Masidi berkata, peningkatan mendadak kes baharu itu disebabkan langkah Kementerian Kesihatan (KKM) melaksanakan saringan bersasar dari rumah ke rumah di lokaliti yang dikenakan Perintah Kawalan Pergerakan Diperketatkan (PKPD).

Sumber
Harian Metro


Covid-19, Teguran Tan Sri Noor Hisham Abdullah Kepada Rakyat Malaysia

SHAH ALAM – [DIKEMASKINI] Kementerian Kesihatan Malaysia (KKM) merayu rakyat mengamalkan Perintah Kawalan Pergerakan (PKP) kendiri dan keluarga bagi memutuskan rantaian penularan Covid-19 kerana virus tidak dapat bergerak jika manusia tidak bergerak.

Ketua Pengarah Kesihatan, Tan Sri Noor Hisham Abdullah berkata, rakyat boleh membantu KKM untuk memutuskan rantaian penularan jangkitan wabak itu dengan duduk di rumah.

Katanya, sekiranya rakyat hanya duduk di rumah dan tidak berlaku pergerakan atau perhimpunan maka kadar jangkitan boleh dikurangkan.

“Yang bergerak ialah manusia, yang berhimpun ialah manusia tetapi virus tidak bergerak, virus tidak berhimpun. Manusia yang berhimpun, manusia yang bergerak.

“Virus menjangkiti dan apabila menjangkiti, virus akan membiak di dalam paru-paru kita dan kalau banyak pembiakan berlaku, ia boleh menjangkiti dan berlakulah mutasi,”
katanya
.

Dr Noor Hisham berkata demikian pada sidang akhbar khas bersama Menteri Kanan (Keselamatan), Datuk Seri Ismail Sabri Yaakob pada Sabtu.

Mengulas lanjut, beliau berkata, ketika ini berlaku pelbagai mutasi di Malaysia dengan wujudnya ‘Variant of Concern’ (VOC) atau ‘Variant of Interest (VOI).

“Ada tiga VOC dikesan iaitu B.1.1.7, B.1.351 dan B.1.617 iaitu varian India, Afrika Selatan dan United Kingdom. Hanya varian Brazil iaitu P1 belum dikesan di negara kita.

“Sekarang ini kita lihat peningkatan bukan hanya di negara kita tetapi juga di Singapura, Thailand dan negara-negara lain. Ini mungkin disumbangkan oleh varian yang baharu,”
katanya
.

Dr Noor Hisham menjelaskan, sebelum ini negara dikejutkan dengan Kluster Sivagangga iaitu varian D614G yang menyaksikan hanya dalam tempoh tiga minggu virus tersebut cepat menular di Kedah.

Menurutnya, situasi itu adalah contoh mutasi yang berlaku dan varian D614G itu juga mungkin telah bermutasi menjadi varian VOC yang baharu dikesan.

“Jadi daripada varian Wuhan kita lihat, (virus) dah berubah dan digantikan dengan varian D614G dan sekarang ini dalam proses penggantian atau merebaknya VOC.

“VOC adalah varian baharu dan dari segi keupayaan tubuh, kita mungkin mudah dijangkiti dengan varian-varian baharu kerana ia merebak dengan cepat selain jumlah kes kematian juga meningkat.

“Inilah cabaran kita, jadi kita mohon dan merayu rakyat Malaysia untuk membantu KKM dengan duduk di rumah dan amalkan PKP kendiri dan keluarga,”
katanya
.

Kata Dr Noor Hisham, amalan PKP kendiri dan keluarga itu perlu dilakukan untuk tempoh dua minggu supaya hospital mampu menampung lebih ramai pesakit untuk masa akan datang.

“Masa dua minggu itu diperlukan KKM untuk kita laksanakan beberapa kesiapsiagaan antaranya penyimpanan stok peralatan dan juga melihat kepada susun atur untuk kita meningkatkan lagi keperluan wad dan unit rawatan rapi (ICU) untuk pesakit-pesakit Covid-19,”
katanya
.

Sumber
Sinar Harian

Artikel lain :
SOP ketat untuk kawal pergerakan rakyat di luar rumah


Covid-19: Varian South African mula dikesan di Kelantan

Varian South African B.1.351 dikesan mulai ‘bertapak’ di negeri ini pada Ahad apabila sebanyak 10 kes direkodkan.

Varian tersebut dikesan dari Kluster Bunut Sarang Burung, Tumpat dan mempunyai kaitan lokasi geografi dan berhubung rapat dengan Kluster Jalan Lima, Selangor.

Perkhabaran ‘mengejutkan’ itu dikongsikan oleh Jabatan Kesihatan Negeri Kelantan (JKNK) menerusi entri laman sosial rasmi agensi berkenaan.

Menerusi entri itu, JKNK Kelantan turut mendedahkan varian itu turut dikesan di negeri Perak.

“Selain itu terdapat tujuh kes lain dikesan di Selangor dan ini menjadikan jumlah keseluruhan kes tempatan Covid-19 varian South African B.1.351 ialah sebanyak 48 kes,” katanya.

Varian South African B.1.351 pertama kali dilaporkan di dunia pada Disember lalu di dua negara iaitu Afrika Selatan dan United Kingdom.

Sementara di Malaysia ia mula dikenal pasti pada Mac lalu.

Sejak awal tahun 2021, kewujudan varian tersebut turut dilaporkan oleh negara-negara lain termasuk Amerika Syarikat, Kanada, Jerman, Australia dan Korea Selatan.

Sumber
Sinar Harian

Artikel lain :
Khas Ramadhan | Hukum Cucuk Vaksin Covid-19 Pada Bulan Ramadhan


Covid-19 Kes Sporadik Punca Jangkitan Baharu dan Kematian

Isi Kandungan

Jumlah kes harian baharu Covid-19 di negara ini mencatatkan penurunan pada Ahad apabila sebanyak 6,241 kes dilaporkan berbanding 7,452 kes pada Sabtu.

Ketua Pengarah Kesihatan, Tan Sri Dr Noor Hisham Abdullah berkata, kematian yang direkodkan pula ialah 87 kes membabitkan 84 warganegara dan tiga bukan warganegara.

“Angka terbaru yang direkodkan itu menjadikan jumlah kumulatif kes di Malaysia sebanyak 616,815 kes,” katanya dalam satu kenyataan pada Ahad.

Beliau memberitahu,
Selangor kekal mencatatkan kes harian tertinggi dengan 2,178 kes diikuti Sarawak (600), Johor (565), Negeri Sembilan (556) dan Wilayah Persekutuan Kuala Lumpur (415).

Mengulas lanjut, Dr Noor Hisham berkata, Perlis pula kekal menjadi negeri melaporkan pertambahan kes terendah dengan dua jangkitan baharu.

Menurutnya, daripada keseluruhan kes jangkitan baharu yang dikesan, 6,227 adalah kes tempatan manakala
 14 kes import:

Kes Import

Selangor (10 import A):

1 Angola

2 China

1 Hong Kong

1 France

1 Germany

1 Singapore

1 UAE

2 Timor Leste

KL ( 1 import A)

Johor (1 Import A)

Sarawak (1 Import A): 1 Brunei

Labuan (1 Import A)

Bilangan orang balik Malaysia semalam adalah 595 orang manakala bilangan orang PUS dari luar negara sedang kuarantin adalah 8805 orang

“Dengan pertambahan kes baharu ini, kes aktif ketika ini sebanyak 86,628 kes manakala yang memerlukan rawatan di unit rawatan rapi (ICU) sebanyak 890 kes. Sebanyak 444 kes pula memerlukan bantuan pernafasan,” katanya.

Kata Dr Noor Hisham, sebanyak 30 kluster baru turut dilaporkan menjadikan jumlah kluster bertambah kepada 2,338 kluster.

Ujar beliau, sebanyak 713 kluster masih aktif sementara 1,625 kluster telah tamat.

“Daripada jumlah kluster baru itu sebanyak 18 kluster adalah daripada kategori kluster tempat kerja dengan 10 kluster melibatkan sektor perkilangan.

“Berikutan itu, Kementerian Kesihatan Malaysia (KKM) menasihatkan majikan untuk sentiasa memastikan kepatuhan sepenuhnya terhadap prosedur operasi standard (SOP) yang telah digariskan Majlis Keselamatan Negara (MKN), KKM dan Kementerian Perdagangan Antarbangsa dan Industri (MITI),” katanya.

Jelasnya, pematuhan terhadap SOP itu untuk mengimbangi kelangsungan operasi perkilangan di samping membendung penularan Covid-19.

Dr Noor Hisham turut memberitahu, negara kini berhadapan dengan trend peningkatan mendadak kes baharu dan kes kematian Covid-19 terutama selepas 1 April lalu.

“Majoriti kes baharu dan kematian merupakan kes sporadik yang dikesan di dalam komuniti dan tidak dapat dikaitkan dengan mana-mana kes atau kluster sedia ada.

“Berdasarkan analisis yang dijalankan, didapati jumlah kumulatif kes baharu Covid-19 sehingga 3 April lalu ialah sebanyak 8,968 kes dengan 52 peratus membabitkan kes sporadik,” katanya.

Trend itu kekal tinggi sehingga Sabtu (5 Jun) dengan jumlah kes baharu Covid-19 dilaporkan sebanyak 52,040 kes dengan 84.3 peratus adalah kes sporadik.

Justeru, beliau menyeru masyarakat untuk mengambil serius situasi itu kerana ia menunjukkan
penularan Covid-19
 berlaku di dalam komuniti termasuk di kawasan beli-belah dan tempat kerja.

Tegasnya, masyarakat perlu faham bahawa sesiapa sahaja boleh dijangkiti Covid-19 tidak kira di mana mereka berada.

“Akibatnya, kita dapat melihat peningkatan kes sporadik dan kematian di dalam komuniti,” katanya.

Sumber
Sinar Harian


COVIDNOW Sekolah: Semak Kadar Vaksinasi Sekolah

COVIDNOW Sekolah: Semak Kadar Vaksinasi Sekolah dengan ciri baharu di laman sesawang COVIDNOW oleh Kementerian Kesihatan Malaysia yang memberikan perincian kadar vaksinasi di peringkat sekolah bagi seluruh Malaysia.

Isi Kandungan

COVIDNOW

Pada bulan September 2021, Kementerian Kesihatan Malaysia (KKM) telah memperkenalkan laman sesawang yang melaporkan segala maklumat dan data berkenaan COVID-19 yang terkini. Dengan format baharu, data yang dilaporkan kini termasuklah perincian kes COVID-19 yang baharu, kes kematian beserta status dan jenis vaksin, kapasiti sistem kesihatan awam serta data kesan sampingan susulan vaksinasi (AEFI). Ianya sebagai langkah penambahan kepada laporan data yang telah diberikan sebelum ini yang merangkumi jumlah kes COVID-19 mengikut negeri dan ujian saringan, kluster yang wujud dan masih aktif, kadar kematian mengikut negeri, kapasiti penggunaan unit jagaan rapi (ICU) dan juga data mobiliti. (Sumber:
Astro Awani
)

COVIDNOW Sekolah: Ciri Baharu COVIDNOW

Pada 10 Oktober 2021, Kementerian Kesihatan Malaysia (KKM) telah melancarkan ciri baharu di laman web COVIDNOW, bagi memudahkan rakyat terutamanya golongan ibu bapa dan penjaga murid-murid sekolah dalam memeriksa kadar vaksinasi murid di sekolah yang dihadiri anak-anak mereka.

Ia merupakan inisiatif pendekatan terbaik bagi menyediakan maklumat berkenaan tahap pelaksanaan Program Imunisasi COVID-19 Kebangsaan (PICK) Remaja bagi murid sekolah, hasil perbincangan antara Kementerian Pendidikan Malaysia (KPM) dan juga KKM. Usaha ini bagi membolehkan penyaluran maklumat secara terus dan telus kepada masyarakat Malaysia. (Sumber:
Berita Harian
)

Laman sesawang ini memberikan data lengkap peratusan kadar vaksinasi terkini buat sesebuah sekolah, merangkumi maklumat pelajar dan kakitangan yang sudah mendapat dos lengkap atau yang baharu menerima dos pertama.

Laman Web COVIDNOW Sekolah

Untuk memeriksa kadar vaksinasi murid di sekolah anak anda, klik pautan berikut:

Pautan:
https://covidnow.moh.gov.my/school

Panduan Guna Ciri COVIDNOW Sekolah

Layari laman web COVIDNOW Sekolah seperti di beri di atas, dan pilih negeri lokasi sekolah yang hendak anda semak. Masukkan nama sekolah dan tekan butang CARI(SEARCH).

Pilih sekolah dari senarai yang terpapar, dan laman web akan memaparkan data vaksinasi yang diperlukan.

Program Vaksinasi Remaja

KPM telah memastikan kerjasama rapat dengan KKM dalam pelaksanaan program vaksinasi kepada remaja berumur 12 hingga 17 tahun dalam program imunisasi COVID-19 Kebangsaan Remaja (PICK Remaja). Program ini telahpun bermula sejak awal September yang lalu. Pemantauan rapi telah dilakukan sepanjang pelaksanaan PICK Remaja, khususnya bagi murid sekolah di bawah KPM. Setakat ini, hampir 80 peratus murid telah pun menerima sekurang-kurangnya 1 dos vaksin COVID-19, dengan 38.7% murid telahpun lengkap divaksinasi.

Pastikan anda sudah mendaftar anak-anak anda untuk program vaksinasi COVID-19 ini sebelum sesi sekolah bermula. Jika anda masih belum mendaftar, pastikan anda semak
cara-cara mendaftar vaksin untuk kanak-kanak dan remaja
 dengan kadar segera. Semoga kita semua terus dapat bersama dalam memastikan negara kita kembali pulih daripada wabak COVID-19.


Cuba Amal 6 Petua Ini, Jika Anda Sering Mengalami Kembung Perut

GAYA
 hidup dan pemakanan yang tidak teratur menjadi punca anda mudah diserang masalah dalam perut seperti kembung, kekejangan atau pedih ulu hati.

Berikut dikongsikan bahan semulajadi di bawah ini yang diyakini boleh membantu mengurangkan masalah tersebut dan melancarkan penghadaman anda.

Isi Kandungan

Pudina

Bagi membantu penghadaman perut yang bermasalah, anda boleh menggunakan pudina atau secawan teh pudina yang panas atau sejuk. Kekejangan pada perut boleh dikurangkan dan ia mungkin membantu mengurangkan sindrom usus rengsa.

Halia

Menambah halia ke dalam teh panas yang telah ditambah gula boleh membantu penghadaman.  Halia juga adalah sejenis anti-radang dan membantu mengembangkan saluran penghadaman.

Halia juga dikenali sebagai salah satu dari bahan semula jadi yang terbaik untuk merawat mual.

Jintan manis

Jintan manis diambil dalam jumlah yang kecil boleh mengurangkan gas dan perut kembung dengan cepat. Ia adalah pilihan terbaik bagi mereka yang mengalami perut kembung kronik dan minyak daripadanya juga dipercayai mampu mengurangkan angin lebih baik dari makanan lain.

Anda boleh hancurkan atau memotongnya, makan secara mentah atau dipanggang; anda juga boleh mencuba salad jintan panggang.

Cuka epal

Ia membantu mengurangkan masalah penghadaman seperti refluks asid.  Cuka epal merangsang injap di bahagian bawah tekak membuatkan ia tertutup dengan ketat dan mengekalkan asid perut di tempat yang sepatutnya.

Tambahan pula, ia mengandungi banyak bakteria baik yang penting dalam mengekalkan kesihatan usus anda.

Radicchio

Rasa pahit dalam salad ini membantu merangsang penghasilan enzim penghadaman dan membantu sistem penghadaman kita menguraikan secara semula jadi makanan yang diambil selepas salad tersebut.

Cadangan yang baik adalah untuk menyediakan radicchio bersama minyak zaitun, cuka epal dan sedikit garam sebelum menu utama.

Tembikai susu

Kajian menunjukkan bahawa terdapat satu bahan di dalam buah ini yang dinamakan Cucumis melo mempunyai fungsi diuretik yang signifikan dan boleh digunakan untuk merawat edema.

Ketidakselesaan perut di atas pelbagai sebab memang boleh mengganggu tugas harian.  Semoga dengan perkongsian di atas sedikit sebanyak dapat membantu anda merawat atau mencegahnya dari terjadi.

sumber :  hellodoktor


Cuba Cara Ini Jika Status Permohonan BPN Anda Gagal Atau Amaun Kurang Dari Kelayakan

Perdana Menteri telah mengumumkan insentif Bantuan Prihatin Nasional (BPN) melalui Pakej Ransangan Ekonomi Prihatin Rakyat (PRIHATIN) p
ada 27 Mac lalu,

Bantuan ini diberikan bagi meringankan beban setiap rakyat Malaysia yang terjejas akibat penularan pandemik COVID-19 ketika ini.

Kategori mereka yang layak untuk menerima bantuan BPN adalah seperti berikut :-

Pendapatan isi rumah sebanyak
RM4,000 dan ke bawah
 – Terima sejumlah
RM1,600
 dengan dua kali tempoh bayaran.

Pendapatan isi rumah
RM4,001 sehingga RM8,000
 – Terima bantuan sejumlah
RM1,000
 dengan dua kali tempoh bayaran.

Individu bujang yang memperoleh pendapatan
RM2,000 ke bawah
 – Terima bantuan sebanyak
RM800
 dan dibayar untuk tempoh dua kali.

Individu bujang dengan pendapatan
 RM2,001 hingga RM4,000
 – Terima bantuan berjumlah
RM500
 juga dengan dua kali bayaran.

Kesemua pembayaran BPN akan dibuat pada dua fasa iaitu akhir bulan April dan Mei 2020.

Seperti sebelum ini, kerajaan hanya memberikan bantuan bagi golongan B40 sahaja, tetapi untuk BPN,  golongan M40 juga  turut akan menerima insentif tersebut.

Permohonan BPN telah dibuka pada 1 April lalu.

Manakala,  individu yang merupakan penerima Bantuan Sara Hidup (BSH) dan juga pembayar cukai sedia ada tidak perlu memohon atau mengemukakan sebarang permohonan baru.

Pada 6 April pembayaran fasa pertama telah dibuat.

Mungkin ada dalam kalangan individu yang telah mendapati status permohonan mereka tidak lulus, tidak layak, gagal ataupun menerima jumlah yang kurang berbanding kelayakan.

Ini adalah cara yang anda boleh cuba lakukan seperti perkongsian seorang pengguna
Twitter
  :-

3. Sekiranya anda mahu BPN ini sprti klayakan yg anda mahukan iaitu RM1600, sila hubungi center lhdn di no 1 800 882 747 atau 03-8891 1000 spaya mereka dpt mmbantu anda.

— Cek ifa (@Cek_Ifa)
April 4, 2020

4. Rayuan BPN hanya boleh dilakukan kpada anda yg tidak llus permohonan dan sekiranya layak, permohonan anda akn diluluskan. Insyallah.

— Cek ifa (@Cek_Ifa)
April 4, 2020

Ifa harap info ini berguna utk anda yg mngalami masalah tidak lulus permohonan dan tidak menerima jumlah permohonan yg layak. Sila retweet utk info bersama. Semoga bermanfaat

Jadi bagi anda yang mengalami masalah sama seperti berikut, anda bolehlah mencuba cara yang diberikan ini.  Moga cara ini sedikit sebanyak membantu anda untuk lebih mudah membuat rayuan.

Pada yang telah menerima BPN, rancanglah perbelanjaan anda dengan baik.  Jangan lupa patuhi arahan pihak berkuasa dan sila duduk rumah.  Anda mampu mengubahnya.


2 Tips Hasilkan Cucur Bilis Jagung Rangup

Cucur Bilis Jagung Rangup
ini sangat mudah untuk disediakan. Sangat sedap, makan pula panas-panas sambil mengambil angin petang fuhhh memang nikmat sangat!

Kali ni
admin
 nak kongsikan satu resepi menarik daripada seorang tukang masak terkenal Malaysia yang mendapat ratusan ‘
share
’ dari orang ramai.

Admin
 tahu pasti ibu-ibu di rumah agak kekeringan idea mahu buat makanan atau kuih apa untuk minum petang dengan keluarga apatah lagi pada hujung minngu kan? Jadi, jangan risau,
admin
 akan sentiasa kongsikan resepi-resepi menarik untuk semua yang tengah mencari dan ingin mencuba.

Isi Kandungan

Resepi Cucur Bilis Jagung Rangup

Hari ini
admin
 nak kongsikan satu resepi best daripada seorang ‘Mak o
nline
‘ yang suka mengajar masak di YouTube. Anda tahu tak resepi daripada siapa? Rakyat Malaysia takkan tak kenal siapa tukang masak terkenal yang
admin
 maksud kan ni?

Resepi Cucur Bilis Jagung Rangup ini adalah ilham dan perkongsian resepi daripada Che Nom.

Che Nom, suri rumah dan ibu, gemar berkongsi masakan di Youtube dan blog. Subscribe di Youtube dan Follow di Instagram dan
Facebook
 untuk mendapatkan resepi dan maklumat terkini dari Che Nom.

Bahan-Bahan Untuk
Buat Cucur Bilis Jagung Rangup

Bahan-bahannya adalah:

2 1/2 cawan tepung gandum

2 sudu besar tepung beras

1 batang jagung

2 tangkai cili merah

1/2 – 1 biji bawang besar

1 batang kecil lobak merah

1 mangkuk ikan bilis

1 ikat daun kuchai

3 cawan air panas (boleh kurangkan kepada 2 cawan)

1 sudu kecil garam

Sedikit gula

1/2 kiub pati ikan bilis (opsyenal)

Cara Penyediaan Cucur
Bilis Jagung Rangup

Cara-cara untuk menghasilkan Cucur Bilis Jagung ini adalah dengan mengikuti 3 langkah berikut:

Langkah 1: Cara-cara untuk penyediaan

Cili merah buang biji dan cincang halus.

Ikan bilis basuh dan toskan kemudian cincang halus.

Bawang holland potong dadu.

Carrot buang kulit dan parut halus.

Potong daun kuchai (boleh ganti daun bawang) dalam 1-2 cm.

Potong keluar isi jagung.

Langkah 2: Cara-cara untuk mengadun

Dalam mangkuk yang berasingan masukkan tepung jagung, tepung beras, garam, gula, bawang holland, carrot, ikan bilis, daun kuchai, cili merah dan pati ikan bilis (pilihan).

Masukkan air panas dan gaul sebati.

Kemudian rehatkan 10-15 minit.

Langkah 3: Cara-cara untuk masak

Panaskan minyak dan goreng adunan.

Sudukan sudu besar adunan dan tolak dengan satu sudu lagi (kalau nak jemput dengan hujung jari juga boleh).

Kerap kacau sebelum angkat.

Angkat dan toskan minyak.

Hidang dengan sos atau kuah kacang.

Tips Hasilkan Cucur Bilis Jagung Rangup

Jangan goreng atau letak banyak sangat adunan pada satu-satu masa takut suhu minyak turun.

Apabila adunan separuh masak, kuatkan sedikit api dan kerapkan kacau, nanti cucur akan rangup di luar dan lembut di luar, minyak pun kurang meresap.

Credit Sumber: Che Nom

Jika anda mahu Cucur Bilis Jagung anda sedap dan rangup diluar tapi lembut didalam, anda perlu cuba resepi daripada Che Nom ni tau!
Admin
 dah try, jadi anda bila lagi!

Diharapkan semoga perkongsian tentang
Resepi Cucur Bilis Jagung Rangup
 ini dapat membantu anda yang sedang mencari resepi untuk membuat juadah minum petang atau juadah untuk jualan kecil-kecilan.

Seterusnya, anda juga boleh dapatkan pelbagai lagi resepi lain yang menarik dan sedap di
TcerDotMy
kerana kami sentiasa menyediakan resepi-resepi terbaik untuk rujukan utama anda. Selamat Mencuba!


Daftar dan Tempah Vaksin AstraZeneca Warga Emas

Kepada warga emas yang masih belum menerima
 vaksin COVID-19
, anda kini berpeluang untuk membuat tempahan bagi vaksin AstraZeneca yang akan dibuka tidak lama lagi.

Sebelum ini, tempahan vaksin AstraZeneca telah dibuka kepada orang awam pada 2 Mei 2021 melibatkan 268,000 orang terawal di Selangor dan Wilayah Persekutuan Kuala Lumpur.

Untuk kali ini, tempahan vaksin AstraZeneca hanya ditawarkan kepada warga emas menerusi
konsep ‘first-come, first-served”
 atau siapa cepat dia dapat.

Tempahan vaksin ini boleh dibuat secara atas talian mulai 23 Mei 2021 melalui laman web
http://vaksincovid.gov.my
.

Isi Kandungan

Vaksin AstraZeneca

Vaksin AstraZeneca adalah vaksin yang selamat untuk warga emas yang dibangunkan melalui kerjasama AstraZeneca dan Universiti Oxford.

Vaksin ini telah diuji dan menunjukkan keberkesanan yang tinggi dalam ujian klinikal di United Kingdom dan Amerika Syarikat bagi mencegah penyakit yang teruk, kemasukan ke hospital dan kematian.

Vaksin ini juga telah diluluskan oleh Agensi Regulatori Farmasi Negara (NPRA) sebagai salah satu vaksin yang selamat dan berkesan terhadap jangkitan COVID-19 bagi orang dewasa berumur 18 tahun dan ke atas.

Kesan Sampingan

Kesan sampingan biasa yang mungkin dihadapi oleh mereka yang telah mengambil vaksin AstraZeneca dalam masa 24 hingga 48 jam dalah seperti berikut:

Sakit atau sengal di tempat suntikan

Keletihan

Sakit kepala

Sakit otot

Demam

Rasa seram sejuk

Individu Tidak Sesuai Menerima Vaksin

Terdapat beberapa kategori individu yang tidak sesuai menerima vaksin seperti:

Individu mempunyai sejarah alahan/alergi yang serius terhadap makanan/ubat/persekitaran sehingga memerlukan rawatan hospital.

Individu yang mengalami alahan/alergi yang serius selepas menerima dos pertama vaksin.

Individu yang menjalani transplan/pemindahan organ seperti buah pinggang atau sel stem darah dalam masa 3 bulan sebelum menerima vaksin.

Individu yang sedang menjalani rawatan kanser seperti radioterapi, kemoterapi, dan imunoterapi.

Individu yang mengidap penyakit HIV dengan sel darah putih CD4 kurang 200 cells/mL.

Ibu yang sedang mengandung atau merancang untuk hamil.

Individu yang sedang demam disebabkan jangkitan virus/bakteria.

Individu yang menerima rawatan antibodi monoclonal atau plasma darah sebagai rawatan untuk COVID-19 dalam masa 3 bulan sebelum menerima vaksin.

Individu yang mempunyai sel darah platelet yang rendah iaitu di bawah 50,000 per microlitre.

Syarat Tempahan

Bagi mereka yang ingin membuat tempahan untuk mendapatkan vaksin AstraZeneca ini, terdapat beberapa syarat tempahan yang perlu dipenuhi iaitu:

Warga emas tersebut mestilah berumur 60 tahun ke atas.

Telah mendaftar untuk vaksinasi bersama dalam Program Imunisasi COVID-19 Kebangsaan.

Menetap di Johor, Pulau Pinang, Kuala Lumpur, Sarawak atau Selangor.

No kad pengenalan dan alamat di aplikasi
MySejahtera
 adalah betul.

Cara Membuat Pendaftaran & Tempahan

Untuk membuat tempahan vaksin ini, sila ikuti langkah-langkah berikut:

Layari laman web
http://vaksincovid.gov.my
 pada 23 Mei 2021.

Klik pada banner ‘Tempahan AstraZeneca.’

Isi maklumat yang diperlukan.

Tentukan tarikh temu janji dan tempat vaksinisasi yang diinginkan.

Pertanyaan & Maklumat Lanjut

Untuk sebarang pertanyaan dan maklumat lanjut mengenai tempahan vaksin ini, sila hantar emel ke alamat
[email protected]
.

Artikel lain:
Vaksin Pfizer-BioNTech Sesuai untuk Ibu Mengandung


Dana Cendana Beri Manfaatkan kepada 3,000 Pekerja Kebudayaan

3,000 Artis dan Pekerja Kebudayaan diberi inisiatif melalui Dana Cendana

KUALA LUMPUR – Seramai 575 Individu, kolektif, kumpulan dan organisasi menerima inisiatif Pemulihan Agensi Pembangunan Ekonomi Budaya Malaysia (Cendana) di bawah Pelan Jana Semula Ekonomi Negara (Penjana) berjumlah RM10 juta.

Menteri Komunikasi dan Multimedia, Datuk Saifuddin Abdullah berkata, dana itu bakal memanfaatkan 3,000 artis dan pekerja-pekerja kebudayaan.

Beliau berkata, kesemua penerima merangkumi Program Pembiayaan Karya Kilat, Pilihan Industri Seni Kraf, Program Pembiayaan Muzik Independen, Program Pembiayaan Seni Persembahan, Program Pemulihan Ruang Seni dari Program Pembiayaan Ketahanan Organisasi Seni dan Program Komisen Seni Art In The City.

“Mereka yang berjaya menerima atau dalam proses akan menerima saiz geran yang berbeza bergantung pada aplikasi dan program disasarkan.

“Paling utama kita mahu seramai mungkin warga industri kreatif dibantu. Kita juga melihat gambaran yang lebih besar dengan berunding dengan stesen televisyen termasuk swasta.

“Sasaran utama adalah membolehkan sebanyak mungkin kegiatan industri ini dapat bergerak setelah setahun kita berdepan pandemik Covid-19,” katanya pada sidang akhbar pengumuman penerima dana inisiatif pemulihan Cendana di bawah Penjana di sini pada Isnin.

Hadir sama ialah Ketua Pegawai Eksekutif Cendana, Izan Satrina Mohd Sallehudin dan Pengerusi MyCreative Ventures, Noor Azmi Mat Said.

Sebelum ini, Menteri Kewangan, Senator Tengku Datuk Seri Zafrul Tengku Abdul Aziz memaklumkan bahawa sebanyak RM30 juta geran diperuntukan untuk industri kreatif, acara dan pameran di bawah MyCreative Ventures.

RM10 juta di bawah Cendana pula merupakan sebahagian daripada bantuan kewangan RM150 juta daripada Pelan Penjana untuk Industri Kreatif.

Sementara itu, Pengasas dan Ketua Pegawai Eksekutif Cendana, Izan Satrina Mohd Sallehuddin berkata, dana tersebut membantu penggiat industri kreatif yang terjejas akibat pandemik Covid-19.

“Tahun lalu memberi cabaran yang tidak dijangka untuk komuniti seni dan budaya. Usaha seperti Pejana, pengumuman mengenai peruntukan Belanjawan 2021 dan usaha Prisma-KKMM amat penting bagi seluruh sektor seni dan budaya memandangkan 93 peratus daripada pemain industri menerima impak negatif akibat Covid-19,” katanya.

Sumber
Sinar Harian

Artikel lain:
MARA sasar Bantu 1,500 Penerima


Khas Ramadhan |  Darah Sedikit Yang Keluar Selepas Suci Semasa Berpuasa

Isi Kandungan

Darah sedikit yang keluar selepas suci ketika sedang berpuasa

Soalan
:

Assalamualaikum wbt,

‘Period” saya dah habis, dah mandi wajib, dah solat dan berpuasa, tiba-tiba pukul 5 petang tengok masih ada berbaki sedikit darah. Adakah sah puasa saya?

Jawapan
:

Waalaikumussalam wbt,

Alhamdulillah, segala puji bagi Allah, selawat dan salam ke atas junjungan Nabi SAW, para sahabat dan yang mengikut jejak langkahnya hingga hari kesudahan.

Hukum Darah Sedikit Yang Keluar Selepas Suci Semasa Berpuasa

Antara salah satu syarat sah puasa ialah suci daripada haid dan nifas. Fakta ini disebutkan dalam kitab
al-Fiqh al-Manhaji
 (2/81) :
“Syarat-syarat sah puasa ialah: …
3) Tiada sebarang keuzuran yang menghalang puasa
. Pitam dan gila yang berterusan sepanjang hari serta haidh dan nifas.”

Syeikh Sa`id Ba I`syn menghuraikan syarat ini dalam kitab
Busyra al-Karim
 (hlm.554) :
“Maka jika seseorang itu murtad, keluar haid, nifas, atau gila sekalipun
satu lahzah (sebentar sahaja)… maka batal puasanya seperti (hukum dalam) solat.”

Darah yang keluar dari rahim wanita sekalipun selepas mandi dan berpuasa, adalah darah haid. Darah itu bukan darah fasad atau istihadah kerana ia masih keluar dalam tempoh 15 hari maksimum haid. Manakala tempoh berhenti yang sebentar itu, sekalipun lebih sehari, disebut sebagai fatrah naqa’ yang masih dianggap sebagai tempoh haid apabila ia menyelangi antara dua darah selagi mana dalam tempoh 15 hari. Kami menghuraikan isu fatrah naqa ini dalam artikel
Al-Kafi #690 : Melewatkan Mandi Wajib Kerana Menunggu Darah Haid Habis Keluar.

Berdasarkan fakta dan keterangan di atas, nyatakah bahawa ‘period’ atau darah haid itu masih belum habis dan darah yang keluar pada jam 5 petang itu adalah darah selepas berlakunya fatrah naqo’, selagi mana dalam tempoh sehari semalam.
Oleh itu, puasa yang dilakukan pada hari itu adalah terbatal dan wajiblah digantikan kemudian hari
.

Semoga Allah memberikan kefahaman di dalam agama-Nya dan semoga persoalan mengenai hukum darah sedikit yang keluar selepas suci semasa berpuasa terjawab dengan jelas. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Darah Sedikit Yang Keluar Semasa Berpuasa Selepas Suci

dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Tinggal Puasa Kerana Berpantang, Langkah Tahun Kerana Menyusu

Khas Ramadhan | Hukum Suntik Insulin Bagi Pesakit Diabetes Kronik di Bulan Ramadhan

Khas Ramadhan | Muntah Setelah Makan Ubat Buang Angin


Tekanan Darah Tinggi- Penyebab,Tanda,Komplikasi Dan Rawatan

Isi Kandungan

Tekanan Darah Tinggi

Tekanan Darah Tinggi adalah penyakit senyap yang boleh membawa kepada komplikasi dan juga kematian jika tidak dirawat. Di Malaysia, Kesihatan Kebangsaan dan Morbiditi II menunjukkan prevalens sebanyak 24% untuk penyakit ini.

Jantung anda bertugas sebagai alat mengepam di mana ia menguncup dan berehat. Tekanan Darah adalah dalam dua bacaan contohnya 140/75

Tekanan sistolik – bilangan yang lebih tinggi (140 seperti contoh)

Tekanan darah diastolik – bilangan yang lebih rendah (75 seperti contoh)

Bacaan Tekanan Darah

Kategori Tekanan Darah Tinggi

Tekanan Darah Systolic(Angka bacaan di atas)mmHg

Tekanan Darah Diastolic(Angka bacaan di bawah)mmHg

Optima

< 120

And < 80

Normal

< 130

< 85

High Normal

130 – 139

85 – 89

Hypertensi/Tekanan Darah Tinggi Peringkat 1

140 – 159

or 90 – 99

Hypertensi/Tekanan Darah Tinggi Peringkat 2

160 – 179

or  100 – 109

Hypertensi/Tekanan Darah Tinggi Peringkat 3

>  180

>  110

Hipertensi Sistolik sahaja

Tekanan Darah Systolic(Angka bacaan di atas)mmHg

Tekanan Darah Diastolic(Angka bacaan di bawah)mmHg

Peringkat 1

> 140 – 159

< 90

Peringkat 2

> 160

< 90

Kesan

Di antara kesan Hypertensi/Tekanan Darah Tinggi adalah:

Rasa tidak sihat yang menjejaskan fizikal dan mental serta memberi kesan kepada keluarga anda dan kerja anda.

Sukar memiliki polisi insuran baru dan anda akan dikenakan premium yang tinggi

Penyebab

90% penyebab sebenar Hypertensi/Tekanan Darah Tinggi adalah tidak diketahui manakala 10% lagi adalah akibat penyebab sekunder iaitu akibat penyakit tertentu.

Sebab yang tidak diketahui (90%)

Sebab sekunder (10%)

Penyakit buah pinggang

Penyakit sistem endokrin

Penyakit pembuluh darah

Adakah Hypertensi/Tekanan Darah Tinggi diwarisi dari ahli keluarga?

Jika kedua ibu bapa anda mengidap Hypertensi/Tekanan Darah Tinggi, 50% kemungkinan anak-anak akan mewarisi penyakit Hypertensi/Tekanan Darah Tinggi tersebut. Jika salah seorang dari mereka mengidap darah tinggi, maka anak-anak mungkin mendapatnya.

Faktor Risiko

Faktor risiko yang menyebabkan Hypertensi/Tekanan Darah Tinggi adalah:

Cara hidup tidak aktif

Umur melebihi 35 tahun

Merokok

Kegemukan

Paras kolesterol tinggi

Sejarah keluarga

Pengambilan alkohol yang berlebihan

Pengambilan garam yang tinggi

Tanda dan Gejala

Pengidap Hypertensi/Darah Tinggi kebanyakkannya tidak mengalami sebarang gejala

Kadang-kadang seseorang itu hanya mengalami gejala yang tidak spesifik seperti sakit kepala atau pening kepala

Sakit kepala boleh berlaku dalam kes Hypertensi/Tekanan Darah Tinggi. Selalunya ianya berlaku di waktu pagi, bahagian belakang kepala dan rasa berdenyut (bergantung kepada tahap keterukan Hypertensi/Tekanan Darah Tinggi)

Untuk memastikan atau mengesahkan Hypertensi/Tekanan Darah Tinggi, sila periksa tekanan darah anda di klinik berhampiran. Doktor anda akan menasihatkan berapa kerap anda perlu memeriksa tekanan darah.

Peringatan, jangan tunggu sehingga gejala timbul kerana ia mungkin telah terlambat.

 Komplikasi

Tekanan darah yang tinggi akan mengakibatkan bebanan kepada organ-organ dalam badan dan boleh menyebabkan kerosakan.

Di antara komplikasi/kesan akibat penyakit Hypertensi/Tekanan Darah Tinggi adalah seperti:

Otak

Serangan Stroke/Angin Ahmar atau Stroke ringan dan sementara (Transient Ischaemic Attack)

Penyakit jantung seperti :

Coronary Heart Disease

Congestive Heart Failure

Left Ventricular Hypertrophy

Komplikasi pada mata

Perdarahan dan kerosakan kepada kawasan yang sensitif dalam mata

Keadaan yang dikenali sebagai Hypertensive Retinopathy

Komplikasi pada buah pinggang

Kegagalan fungsi buah pinggang (paras serum kreatinin tinggi, Microalbuminuria, Proteinuria).

Peripheral vascular disease seperti

Aneurysm

Kehilangan satu atau lebih denyut nadi

Rawatan

Hypertensi/Tekanan Darah Tinggi anda boleh dirawat:

tanpa menggunakan ubatan

Perlu mengubah amalan cara hidup anda

Amalkan permakanan sihat

Kurangkan pengambilan garam dan kolesterol

Melakukan senaman berkala

Kurangkan berat badan jika berlebihan

Atasi tekanan secara berkesan

Berhenti merokok

Kategori tekanan darah normal/optima

Galakkan amalan Gaya Hidup Sihat.

Dapatkan nasihat untuk berhenti merokok, pemakanan sihat dan aktiviti fizikal yang bersesuaian.

Pra Hypertensi

Amalkan gaya hidup sihat

Dapatkan nasihat untuk berhenti merokok, pemakanan dan aktiviti fizikal yang bersesuaian.

Periksa semula tekanan darah anda dalam masa setahun

Hypertensi/Tekanan Darah Tinggi Peringkat 1

Rawatan tanpa ubatan adalah rawatan utama

Anda perlu mengubahsuai gaya hidup

Amalkan pemakanan sihat

Kurangkan pengambilan garam dan kolesterol dalam makanan

Lakukan aktiviti fizikal yang teratur

Kurangkan berat badan jika berlebihan

Atasi tekanan secara berkesan

Berhenti merokok

Periksa semula tekanan darah anda mengesahkan tiada Hypertensi/Tekanan Darah Tinggi

Jika anda disahkan mengidap Hypertensive/Darah Tinggi, sila ikut nasihat yang diarahkan

Dapatkan keterangan lanjut berkaitan Hypertesion/Tekanan darah tinggi

Hypertensi/Tekanan Darah Tinggi Peringkat 2

Gabungan rawatan tanpa ubatan beserta pemberian ubatan diperlukan bagi merawat Hypertensi/Tekanan Darah Tinggi Peringkat 2

Amalkan gaya hidup sihat

Berhenti merokok

Mematuhi pengambilan ubat dan rawatan susulan

Pengesanan komplikasi terutamanya :

Jantung

Ginjal

Mata

Dapatkan keterangan lanjut berkaitan Hypertesion/Tekanan darah tinggi

Hypertensi/Tekanan Darah Tinggi Peringkat 3

Rawatan dengan pemberian ubatan

Kurangkan pengambilan garam dan kolesterol dalam makanan

Dapatkan keterangan lanjut dari doktor

Sumber:
MyHEALTH Kementerian Kesihatan Malaysia

Penutup

Akhir kata, diharapkan perkongsian kali ini berkaitan
Tekanan Darah Tinggi- Penyebab,Tanda,Komplikasi Dan Rawatan

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Penyakit Gout
,
Penyakit batu Karang
,
Kanser Perut
,
 Penyakit Anemia-Gejala,Penyebab dan Rawatan


Data Kena Sekat Sebab Penggunaan Mod Modem Wifi

Terbaru, pihak penyedia perkhidmatan telekomunikasi iaitu
Celcom
 sedang giat mengesan pengguna yang melakukan mod modem ini. Tindakan ini adalah menyalahi polisi mana-mana syarikat telekomunikasi di Malaysia bukan sahaja Celcom. Anda  boleh lihat polisi yang tertera
disini
.

Kegiatan ini sudahpun dikesan oleh pihak Celcom dan pengguna yang dikesan menyalahi polisi dengan menggunakan mod modem ini
akan digantung selama 2 minggu servis data.
 Melalui apa yang tular di media sosial, terdapat beberapa individu sudahpun menerima penggantungan tersebut dalam minggu ini.

Dasar Penggunaan Celcom Bagi Penggunaan Data

Di Malaysia perkara mengubah suai modem bukanlah sesuatu yang baharu. Ini kerana ada sesetengah pelanggan hanya ini mendapatkan servis kelajuan internet setimpal dengan apa yang dibayar dan perkara ini tidak terjadi.

Mungkin atas faktor perkara ini tular di media sosial menyebabkan Celcom mula bertindak. Berkemungkinan juga pihak syarikat telekomunikasi yang lain juga turut akan berbuat demikian pada masa akan datang jika dikesan pengguna mereka menggunakan mod modem ini.


Data percuma 1GB dilanjut hingga 31 Julai

Data 1GB Percuma Dilanjutkan!

Pemberian data percuma 1GB secara harian sejak April tahun lalu bagi membantu rakyat menghadapi norma baharu digitalisasi semasa dilanda pandemik Covid-19 dilanjutkan sehingga 31 Julai 2021.

Suruhanjaya Komunikasi dan Multimedia Malaysia (MCMC) berkata, keputusan itu berdasarkan persetujuan yang diberikan lima syarikat penyedia perkhidmatan telekomunikasi utama iaitu Celcom, Digi, Maxis, U-Mobile dan Telekom Malaysia (TM).

“Lanjutan terbaharu ini dibuat sebagai sokongan tambahan kepada rakyat atas ehsan dan keprihatinan syarikat-syarikat telekomunikasi memandangkan situasi pandemik Covid-19 di negara ini masih belum stabil.

“Tambahan lagi, ia untuk membantu pelajar-pelajar sekolah beralih semula kepada Pengajaran dan Pembelajaran di Rumah (PdPR) selepas Aidilfitri seperti yang telah diumumkan oleh Kementerian Pendidikan baru-baru ini,” katanya dalam kenyataan akhbar hari ini.

Katanya, kuota harian 1GB percuma adalah tambahan kepada pakej langganan data sedia ada dan boleh digunakan untuk mengakses platform sidang video serta menguruskan bahan-bahan pengajaran menerusi e-mel sepanjang hari tanpa sekatan waktu.

“Ianya tidak terpakai untuk melayari media sosial, penstriman video, penstriman muzik dan permainan dalam talian,” ujarnya.

Pada masa sama, katanya, YTL Communications Sdn. Bhd (YTL) turut menyatakan sokongan untuk terus menyokong sistem pendidikan dengan melanjutkan inisiatif Learn From Home (LFH) sehingga 30 September depan.

“Ia turut merangkumi penuntut institusi pengajian tinggi.

“Pakej istimewa ini menyediakan kad SIM percuma dengan data sebanyak 40GB, kandungan percuma dan telefon pintar percuma untuk pelajar daripada keluarga B40,” katanya.

MCMC berkata, pihaknya berharap lanjutan pemberian 1GB data percuma harian itu diharap dapat memberi kelegaan kepada rakyat menghadapi perubahan norma baharu dalam pendidikan, pekerjaan dan lain-lain.

“Kerajaan akan terus menggerakkan inisiatif-inisiatif seperti Jalinan Digital Negara (Jendela) dan Pelan Tindakan MyDIGITAL untuk memastikan agenda pembangunan yang berteraskan digitalisasi dilaksanakan secara inklusif tanpa ada golongan yang terpinggir,” ujarnya.

Sumber
Kosmo Online

Artikel lain:
Peranan Majlis Harga Barang


Daun Sukun Kering Membantu Merawat Pelbagai Jenis Penyakit Kronik

Sukun atau nama saintifiknya
Artocarpus altilis
 adalah sejenis buah yang selalunya akan dimasak dengan menggunakan pelbagai jenis hidangan sama ada digoreng atau direbus.  Buah sukun memiliki rasa yang manis, memiliki tekstur buah yang lembut dan mengenyangkan apabila dimakan.

Selain buah, telah terbukti daun sukun yang dikeringkan juga boleh dimanfaatkan dan mempunyai khasiatnya tersendiri.

Isi Kandungan

Manfaat Daun Sukun Kering

Daun sukun memiliki bentuk yang lebar dengan beberapa garis-garis ruas yang terlihat sangat jelas. Daunnya memiliki warna hijau tua dan hijau muda.  Namun untuk tujuan perubatan, daun sukun ini perlu dikeringkan terlebih dahulu.

Daun sukun kering mempunyai zat anti oksidan yang tinggi, anti inflamasi, riboflavin, asid hidrosianat, asetikolan, tanin
dan juga beberapa jenis mineral lain
.

Dengan kandungan tersebut sememangnya terbukti daun sukun kering efektif untuk mengatasi beberapa jenis penyakit.

Berikut adalah beberapa

manfaat dari daun sukun kering :-

1.  Menurunkan Kolesterol

Daun sukun terbukti boleh digunakan sebagai ubat untuk menurunkan kolesterol.  Kolesterol akan keluar dari bahagian darah dan diproses menjadi sisa-sisa yang akan keluar melalui air kencing atau najis.

2.
Mencegah Pembentukan Sel Kanser

Air rebusan daun sukun kering dikatakan boleh menjadi rawatan alternatif sebagai pengganti kemoterapi.  Manfaat antioksidan pada daun sukun kering sangat tinggi dan
mampu mencegah pembentukan sel kanser.

3. Mengurangkan Risiko Penyakit Jantung

Terapi air dari daun sukun kering dikatakan mampu u
ntuk mengurangkan risiko penyakit jantung.

Apabila diamalkan tekanan darah dan aliran darah pada pembuluh darah menjadi lebih baik dan kesan dalam jangka masa lama boleh membuat jantung menjadi lebih sihat.

4.  Membantu
Mengubati Penyakit Buah Pinggang

Pesakit yang mengalami sakit buah pinggang harus mencuci darah secara rutin.  Rawatan ini akan mendatangkan kesan pada tubuh sehingga pesakit sering mengelak untuk melakukannya.

Daun sukun kering memiliki sebatian khusus yang boleh mendorong efek diuretik.  Dikatakan pesakit boleh mengamalkannya selama beberapa bulan hingga benar-benar mampu sembuh.

5. Gout

A
sid urik boleh menyebabkan tubuh menjadi lemah dan lebih teruk boleh menyebabkan penderita mengalami radang sendi dan kelumpuhan. Penyakit ini disebabkan kerana tingginya kadar asid dalam pembuluh darah.

Pengambilan air dari daun sukun yang sudah dikeringkan secara efektif mampu menurunkan asid urik secara berkala.  Ia juga memiliki kesan anti keradangan sehingga sangat baik untuk menurunkan risiko radang pada sendi.

Dalam rawatan menggunakan air daun sukun kering sangat disarankan untuk menghindari makanan yang boleh menyebabkan tingginya kadar asid urik.

6. Membantu Mengubati Penyakit Hati

Terapi minum air rebusan daun sukun kering boleh bermanfaat untuk mengatasi keradangan atau pembengkakan hati.

Beberapa jenis sebatian seperti asetilkolin sangat baik untuk melawan keradangan.  Dicadangkan pesakit menghindari rokok dan alkohol selama tempoh melakukan terapi ini.

7.
Anti Pendarahan

Pada zaman dahulu, air rebusan daun sukun kering dijadikan ubat anti pendarahan bagi mengubati pendarahan ibu yang baru saja melahirkan.

Sebatiannya membantu melancarkan sistem pembuluh darah dan menghentikan pendarahan.  I
bu yang mengalami pendarahan
 digalakkan
minum tiga kali sehari bagi menghentikan pendarahan dan membantu memulihkan kesihatan.

8. Mengubati Penyakit Pembesaran Limpa

Pembesaran limpa disebabkan oleh kerosakkan
sistem limpa
.  Antara punca utamanya adalah kerana tubuh terlalu banyak menampung racun daripada pemakanan kita seharian
dan mengakibatkan limpa tidak boleh berfungsi dengan baik.

Air rebusan daun sukun kering
efektif dalam menyembuhkan penyakit ini.
Ia berfungsi sebagai anti racun dan boleh membantu proses detoksifikasi atau proses mengeluarkan racun dalam tubuh.

9. Mengubati Sakit Gigi

Daun sukun kering berfungsi sebagai anti racun yang akan membunuh semua kuman dan bakteria pada lubang gigi.  Berkumur dengan air rebusan daun sukun kering akan memberikan kesan menenangkan untuk rasa sakit dan membuatkan sakit gigi tidak sering berulang.

10.
Mengubati Alergik

Alergik disebabkan kerana tubuh tidak boleh membentuk hormon dan enzim yang membina sistem anti alergi untuk tubuh.
Alergik sering menyebabkan tubuh mengalami gatal-gatal dari kegatalan biasa hingga parah.

Pengambilan daun sukun kering sangat bermanfaat untuk mengatasi masalah alergi.

Tips Membuat Air Rebusan Daun Sukun Kering

Pilih beberapa helai daun sukun yang sudah tua iaitu daun sukun yang keras, garis-garis yang jelas dan berwarna hijau tua kebiruan.                                                                        TIPS : Pastikan anda memilih daun sukun segar yang masih tumbuh pada batang atau dahan. Jangan menggunakan daun sukun kering yang sudah jatuh ke tanah atau rosak.

Bersihkan daun sukun yang baru dipetik dengan air mengalir, jika kotor maka bersihkan dengan berus. Pilih jenis daun yang tidak terkoyak atau berkerak.

Hiris halus daun sukun yang masih basah.

Jemur di bawah sinar matahari sehingga kering.

Rebus daun sukun yang sudah kering dan bila air telah tinggal setengah, perlu tambah air lagi hingga benar-benar berwarna coklat dan kental.

Tapis air rebusan daun sukun kering.

Tambahkan madu atau gula batu untuk menghilangkan rasa pahit.

Cubalah. Insya Allah bermanfaat.


Nak Delete Email Yang Sudah Dihantar? Tekan 1 Butang Ini Sahaja.

Delete Email Yang Sudah Dihantar
ni sebenarnya menjadi atau tidak? Nampak macam langkah yang kecil tetapi sangat berguna. Baca artikel ini untuk maklumat lanjut.

Isi Kandungan

Email

E-mail adalah salah satu cara yang digunakan oleh manusia zaman moden untuk menghantar maklumat, bertanyakan khabar dan sebagainya. Jikalau pada zaman dahulu, kita sering kali menggunakan surat yang bertulis tangan.

Berkat kepada kemajuan teknologi dunia kita, maka penggunaan email mulai tercipta.

Memang banyak sangat orang gunakan email lagi-lagi untuk tujuan perkara yang rasmi. Tambahan pula, kita mulai ada aplikasi lain untuk kegunaan penghantaran mesej.

WhatsApp

Telegram

 Instagram

 Facebook

 Twitter

 Dan Lain-lain

Tetapi, kenapa email masih digunakan dan sangat penting meskipun aplikasi yang dinyatakan di atas lebih menarik?

Ianya tidak lain tidak bukan kerana email sangatlah
efisien
dalam menyelesaikan urusan rasmi.

Jenis Akaun Email

Banyak sebenarnya jenis akaun email yang digunakan. Akan tetapi, berikut merupakan jenis akaun email yang popular dalam kalangan rakyat Malaysia, iaitu:

GMAIL

YAHOO

 OUTLOOK

FASTMAIL

 ZOHO MAIL

 INBOX

Kenapa Nak Delete Email Yang Sudah Dihantar?

Kenapa kita atau sesetangah orang kalau boleh nak sangat delete email yang sudah dihantar? Mari kita baca sebab-sebab di bawah. Percayalah, kita pun termasuk dalam golongan kesalahan ini.

Jangan selepas ini kita membuat kesalahan yang sama juga.

Salah menghantar email ke orang lain.

Tidak sempat siapkan email, tetapi tertekan butang “Send”.

Maklumat yang ditaip tidak cukup.

Arahan yang disampaikan ditarik balik.

Tujuan penghantaran email berubah.

“Typo” yang boleh membawa masalah besar.

Salah tarikh, hari atau maklumat penting berkaitan sesuatu perkara.

Masalah bukan? Memang lega hati ni kalau boleh delete balik email yang salah tu. Tetapi boleh ke tidak ni?

Boleh Atau Tidak?

Boleh
, anda jangan risau kerana email yang sudah dihantar tetapi salah dan seumpamanya, anda masih boleh memadamkannya atau “Unsend”. Bagaimana caranya? Baca di bawah.

Cara Delete Email Yang Sudah Dihantar

Untuk delete email yang sudah dihantar, anda perlu pastikan anda buat dengan segera. Bukannya seudah hantar email, tunggu sejam kemudian baru mahu memadamkan email tersebut.

Tidak boleh. Sama seperti aplikasi Whatsapp juga, mesej yang dihantar hanya boleh dipadam dalam tempoh tertentu sahaja.

Jadinya, selepas hantar email, semak sekali lagi.

Akaun Gmail

Link Pautan Ke Akaun Gmail

Ikuti langkah di bawah untuk akaun Gmail sahaja.

Anda perlu aktifkannya terlebih dahulu di bahagian tetapan. Cari butang “General” dan tekan butang “Undo Send”. Pastikan fungsi ini dalam status “Enable”.

LANGKAH PERTAMA
: Setelah anda menekan butang “Send” anda akan perasan naik satu notifikasi yang timbul di sebelah kiri anda.

LANGKAH KEDUA
: Ada 2 pilihan iaitu “View” dan “Undo”.

LANGKAH KETIGA
: Untuk delete email yang sudah dihantar tadi, anda tekan “Undo”. Sekiranya anda mahu semak semula butiran email anda, tekan “View” sahaja.

LANGKAH KEEMPAT
: Setelah mesej anda di:Undo”, anda boleh menaip mesej yang baharu. Mesej yang dihantar tadi sudahpun di padam untuk kedua-dua pihak iaitu anda dan penerima.

Akaun Outlook

Link Pautan Ke Akaun Outlook

LANGKAH PERTAMA
: Untuk akaun Outlook, tiada butang “Unsend” automatik. Jadinya anda perlu menetapkan sendiri.

LANGKAH KEDUA
: Pergi ke bahagian tetapan akaun Outlook anda.

LANGKAH KETIGA
: Tekan butang ” All Outlook Settings” dan tekan butang “Mel”.

LANGKAH KEEMPAT
: Di situ, anda boleh menetukan berapa lama tempoh yang anda mahukan untuk delet mesej anda. Disarankan untuk menetapkan ke tempoh yang maksimum kerana ianya lebih baik.

LANGKAH KELIMA
: Mesej yang anda hantar sebentar tadi akan dimasukkan ke bahagian “Draft:.

Akaun Yahoo

Link Pautan Ke Akaun Yahoo

Untuk akaun Yahoo, tiada butang untuk delete mesej anda. Jadinya, anda tidak boleh melakukan apa-apa melainkan menghantar email yang baharu sahaja.

Pastikan anda tidak mengulangi kesilapan yang sama.

*NOTIS: Selain daripada artikel berkaitan ini juga, anda boleh membaca berkaitan
Cara Check Keyboard Dengan Mudah dan Pantas
 ,
110 Shortcut Keyboard 2021
 dan
Mesin Pembuat Ais yang Murah
.

Sesungguhnya, teknologi dicipta adalah untuk membantu dan memudahkan kerja seharian manusia.

Gunakanlah teknologi yang ada dengan sebaik mungkin. Jadilah pengguna yang bijak.

Berguna Atau Tidak?

Memang berguna atau tidak cara delete email yang sudah dihantar ini?

Jawapnnya adalah
YA
.

Memang sangat-sangat berguna apatah lagi apabila masuk zaman pekerjaan ni. Banyak sangat urusan rasmi yang perlu kita selesaikan dan pegang.

Mahu atau tidak, email menjadi platform yang paling efisien untuk menghubungi atau penghantarn dokumen rasmi yang sulit.

Kalau dah salah dalam menyampaikan makluamat, ianya boleh timbulkan salah faham. Kesannya, merosakkan reputasi kita sebagai seorang pekerja.

Leboh teruk lagi, meskipun kesilapan yang kecil mampu membawa kerugian yang besar. Wallahuallam.

Pesanan

Mudah sahaja bukan? Akan tetapi, kita juga perlu beringat untuk tidak selalu membuat kesalahan. Kerana apa?

Untuk delete email yang sudah dihantar ni, kita hanya ada
tempoh sehingga 30 saat
 sahaja!

Kalau lebih daripada tempoh itu, maka kita hanya boleh pasrah sajalah. Memang sudah dihantar email itu ke akaun penerima.

Sebelum menekan butang “Send” di papan kekunci, pastikan anda:

Menyemak semula ayat-ayat yang ditulis.

Membuat pembacaan beberapa kali sebelum hantar.

Buat double-check berkaitan maklumat penting.

Butiran.

Tarikh/masa.

Lokasi.

Platform.

Nama penerima.

Dan lain-lain berkaitan.

Ambil masa antara 1 sehingga 2 minit untuk perbaiki kesalahan ejaan.

Biar lambat sedikit, asalkan tidak membuat kesalahan.

Apabila sudah yakin semua maklumat ditaip dengan betul, hantarkan email anda.

Jangan tergopoh-gapah yer.

Video Unsend Email

Tonton video di bawah ini untuk kefahaman yang lebih lanjut.

Gunakan Langkah Ini Untuk Delete Email Yang Sudah Dihantar

Baru tahu atau sudah tahu pasal langkah untuk delete email yang sudah dihantar? Sekiranya baru tahu, jadikan ini sebagai ilmu pengetahuan yang baharu untuk anda.

Masih banyak lagi kegunaan lain dalam email yang saya jamin ramai tidak tahu. Hanya mereka yang selalu menggunakannya sahaja yang betul-betul pakar akan perkara ini.

Biasakanlah diri anda dengan fungsi yang ada di akaun email anda.


Demam Campak-Tanda, Kesan ,Rawatan & Pencegahan

Isi Kandungan

Demam Campak

Demam campak
 (
Rubeola
) adalah jangkitan akut pada kanak-kanak disebabkan oleh virus measles. Pesakit demam campak biasanya mengalami gejala jangkitan respiratori dan disertai ruam pada kulit.

Penyakit ini sangat mudah menular kepada orang lain melalui udara dengan titisan (‘droplet”) cecair daripada mulut dan hidung semasa bercakap, batuk atau bersin. Walau bagaimanapun kebanyakan kanak-kanak di Malaysia telah kebal (immun) pada penyakit ini sejak adanya program campak kebangsaan. Akan tetapi, kebelakangan ini terdapat pertambahan dalam kes-kes campak di bandar utama dengan kemasukan orang asing. Oleh itu, jika seorang kanak-kanak tidak lagi mendapat vaksin dan terdedah kepada individu yang menghidap penyakit ini, maka kemungkinan besar kanak-kanak ini akan dijangkiti virus ini.

Tanda-Tanda

Antara 10 – 12 hari selepas dijangkiti penyakit, pesakit mula menunjukkkan tanda dan gejala demam campak seperti:

Demam tinggi.

Batuk, selesema dan sakit tekak.

Mata berair dan sensitif kepada cahaya.

Sakit otot.

Dua atau tiga hari kemudian timbul ruam-ruam, bermula dibahagian muka dan kepala kemudian merebak ke bahagian badan, tangan dan kaki.

Ruam akan kekal selama 4 – 7 hari. Semasa ruam timbul, suhu badan biasanya sangat tinggi. Demam campak boleh menjangkiti orang lain dalam masa seminggu sebelum timbul ruam sehingga 4 hari selepasnya.

Kesan kepada kanak-kanak

Kebanyakan kanak-kanak yang menghidapi demam campak akan sembuh dengan sempurna. Walau bagaimanapun kadang-kala boleh terjadi komplikasi yang serius terutama golongan yang menghidapi kekurangan zat makanan dan mempunyai imuu sistem kekebalan yang rendah.

Antara lain komplikasi yang sering terjadi adalah:

Jangkitan pada telinga.

Jangkitan paru-paru (Pneumonia ).

Jangkitan pada otak (encephalitis).

Cirit-birit.

Kes yang serius boleh berakhir dengan kematian. Bagi wanita hamil pula, boleh menyebabkan keguguran atau kelahiran pramatang.

Rawatan

Tiada rawatan yang spesifik tetapi hal-hal berikut dapat mengurangkan gejala:

Panadol untuk mengurangkan demam.

Hindari cahaya terang kerana ia menyakitkan mata.

Berehat dan minum air yang cukup.

Ruam tidak perlu dirawat kerana ia akan hilang sendiri. Pesakit dinasihatkan untuk tinggal di rumah supaya tidak menjangkiti orang lain (sehingga 4 hari selepas ruam timbul).

Pencegahan

Demam campak boleh dicegah melalui pemberian suntikan immunisasi MMR (Measles, Mumps and Rubella) pada usia 12 bulan dan kemudian ketika berumur 7 tahun.

Adalah tanggungjawab ibu bapa untuk memastikan anak mereka mendapat imunisasi.

MMR adalah vaksin yang selamat.

Jika anak anda terdedah kepada individu dijangkiti campak dan belum lagi menerima imunisasi, bawa anak anda segera untuk berjumpa doktor. Pemberian vaksin dalam jangka masa tertentu boleh mengelakkan anak anda daripada dijangkiti virus ini.

Sumber:
Hospital Tapah

Penutup

Akhir kata, diharapkan perkongsian kali ini berkaitan
 Demam Campak

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Penyakit Strok
,
Penyakit Gout
,

Tekanan Darah Tinggi
,
Penyakit batu Karang
,
Kanser Perut
,
 Penyakit Anemia


Demam Denggi- Tanda, Faktor, Pencegahan Dan Rawatan

Demam denggi
 adalah sejenis penyakit jangkitan virus yang merebak melalui gigitan nyamuk Aedes aegypti yang telah dijangkiti.

Terdapat empat (4) jenis virus yang boleh menyebabkan demam denggi (DEN 1, DEN 2, DEN 3 dan DEN 4).

Jangkitan oleh salah satu jenis virus akan memberikan imuniti terhadap virus jenis itu sahaja, jika individu tinggal di kawasan jangkitan denggi, mereka boleh di jangkiti lebih dari sekali seumur hidupnya.

Lebih 100 negara di Asia Selatan, Asia Tenggara, Afrika, Amerika Timur Mediterranean dan Pasifik Barat mengalami masalah denggi.

Isi Kandungan

Tanda dan gejala

Kebiasaannya
Demam Denggi
 akan terjadi pada hari ke tiga (3) hingga ke empat belas (14) selepas digigit oleh nyamuk yang dijangkiti, kebiasaannya di antara 4 hingga 7 hari.

Selalunya ia akan bermula dengan demam kuat yang mengejut, sakit kepala yang teruk/kuat, sakit pada bahagian belakang mata serta otot-otot dan sendi-sendi. Ruam merah di kulit juga boleh terjadi.

Demam ini boleh mencapai suhu 40 – 41 C, dan selalunya akan berlarutan selama 2 hingga 7 hari. Ia juga boleh menyebabkan serangan sawan dikalangan kanak-kanak di bawah umur 6 tahun. Sakit teruk pada tulang-tulang, otot-otot dan sendi-sendi. Demam denggi ini juga dikenali sebagai “breakbone fever”.

Ruam selalunya akan tumbuh pada hari ke 3 dan 4 selepas bermulanya demam.

Muntah dan kurang selera makan.

Pemastian diagnosa penyakit

Antibodi akan dikesan di dalam darah (Dengue IgM) (Antibodi yang dihasilkan oleh sistem pertahanan badan untuk melawan jangkitan).

Ujian PCR (kaedah mengesan genetik virus) boleh mengesan virus denggi di dalam darah dan nyamuk boleh didapati di sesetengah makmal.

NSI antigen: Satu lagi test yang mengesan virus ini pada peringkat awal/demam.

Rawatan

Segera berjumpa dengan doktor kerana tiada ubat yang khusus untuk merawat
demam denggi
.

Rehat dan banyakkan minum air masak. Ubat paracetamol boleh diambil untuk menurunkan demam dan mengurangkan kesakitan.

Elakkan ubat aspirin bagi kanak-kanak di bawah umur 12 tahun.

Mandi jerlum.

Antibiotik tidak diperlukan.

Demam Denggi Berdarah

Merupakan demam denggi yang teruk disebabkan oleh jangkitan virus denggi.

Kebiasaan tanda sakit adalah sama dengan demam denggi. Pesakit akan menjadi teruk disebabkan oleh radangan di salur darah. Tanda-tanda yang biasa termasuklah muntah, pitam dan sakit di bahagian abdomen.

Salur darah di dalam badan boleh mengalami kebocoran dan menyebabkan isi padu darah berkurangan. Ini boleh menyebabkan pesakit mengalami renjatan (shock) dan akhirnya boleh menyebabkan kematian.

Tiada ubat-ubatan yang khusus untuk merawat demam denggi. Pesakit perlu dimasukkan ke wad bagi rawatan demam denggi berdarah. Rawatan awal boleh mengelakkan kematian dengan kadar kurang daripada 1%. Pesakit akan diberikan rehidrasi untuk memastikan beliau tidak mengalami renjatan.

Walaupun nama penyakit ini demam denggi berdarah, masalah yang membawa kemudaratan adalah masalah kebocoran salur darah yang menyebabkan renjatan dan bukan pendarahan yang menjadi masalah utama.

Faktor penyumbang

Intravena:

Pembangunan yang pesat di bandar-bandar terutama di Negara Tropika menyebabkan kepadatan penduduk tinggi dan tapak binaan yang banyak.

Peningkatan penggunaan bahan plastik dan pembuangan tayar lama boleh menyebabkan pembiakan nyamuk yang baru.

Pergerakan manusia dari satu tempat ke tempat yang lain menyebabkan penularan berlaku dengan cepat.

Pencegahan

Pada masa sekarang tiada vaksin untuk mengubati demam denggi. Walau bagaimanapun usaha-usaha sedang dijalankan untuk menghasilkan vaksin tersebut.

Elakkan gigitan nyamuk dengan:

Gunakan ubat nyamuk.

Gunakan kelambu semasa tidur. Gunakan ‘repellent’ jika perlu.

Elakkan aktiviti semasa nyamuk aktif menggigit (5.30 pagi-8.00 pagi dan 5.30 petang-8.00 malam).

Pakai pakaian berlengan panjang dan seluar panjang apabila keluar daripada rumah.

Pasang jaring halus (mosquito mesh) di tingkap dan pintu.2

Menghapuskan tempat-tempat pembiakan nyamuk:

Menghapuskan tempat pembiakan nyamuk di sekeliling rumah. Musnahkan semua bekas yang boleh menakung air hujan atau lebihan air, terutamanya di besen, tayar lama, bekas bunga, bekas plastik dan tong. Jika tidak boleh dimusnahkan, letakkan bahan pembunuh jentik-jentik di bekas tersebut.

Kerap tukar air di bekas minuman haiwan peliharaan.

Jika anak anda disyaki mengalami sakit denggi dan dipantau sebagai pesakit luar (tidak dimasukkan ke wad), bawa anak anda segera ke hospital/klinik jika:

Muntah berlarutan/berpanjangan.

Sakit perut.

Kurang bermaya/sawan.

Sesak nafas.

Pucat/sejuk pada tangan dan kaki.

Pendarahan: daripada gusi/hidung, muntah darah, najis berdarah dan tanda-tanda merah pada kulit.

Sumber:
MyHEALTH Kementerian Kesihatan Malaysia

Penutup

Akhir kata, diharapkan perkongsian kali ini berkaitan
 Demam Denggi- Tanda, Faktor, Pencegahan Dan Rawatan

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Penyakit Strok- Faktor,Jenis,Tanda-Tanda Dan Rawatan
,
Penyakit Gout
,

Tekanan Darah Tinggi- Penyebab,Tanda,Komplikasi Dan Rawatan
,
Penyakit batu Karang
,
Kanser Perut
,
 Penyakit Anemia-Gejala,Penyebab dan Rawatan


DEMAM DENGGI

Demam denggi adalah sejenis penyakit jangkitan virus yang merebak melalui gigitan nyamuk Aedes aegypti yang telah dijangkiti.

Terdapat empat (4) jenis virus yang boleh menyebabkan demam denggi (DEN 1, DEN 2, DEN 3 dan DEN 4).

Jangkitan oleh salah satu jenis virus akan memberikan imuniti terhadap virus jenis itu sahaja, jika individu tinggal di kawasan jangkitan denggi, mereka boleh di jangkiti lebih dari sekali seumur hidupnya.

APAKAH TANDA-TANDA DEMAM DENGGI?

Kebiasaannya demam akan terjadi pada hari ke tiga (3) hingga ke empat belas (14) selepas digigit oleh nyamuk yang dijangkiti, kebiasaannya di antara 4 hingga 7 hari.

Selalunya ia akan bermula dengan demam kuat yang mengejut, sakit kepala yang teruk/kuat, sakit pada bahagian belakang mata serta otot-otot dan sendi-sendi. Ruam merah di kulit juga boleh terjadi.

Demam ini boleh mencapai suhu 40 – 41 C, dan selalunya akan berlarutan selama 2 hingga 7 hari. Ia juga boleh menyebabkan serangan sawan dikalangan kanak-kanak di bawah umur 6 tahun. Sakit teruk pada tulang-tulang, otot-otot dan sendi-sendi. Demam denggi ini juga dikenali sebagai “breakbone fever”.

Ruam selalunya akan tumbuh pada hari ke 3 dan 4 selepas bermulanya demam.

Muntah dan kurang selera makan.

Masih tiada rawatan khas untuk demam denggi. Pesakit yang mengalami tanda-tanda dan menunjukkan gejala-gejala demam denggi hendaklah mendapatkan rawatan segera. Pesakit akan diberikan ubat demam dan dinasihatkan berehat serta digalakkan minum air. Pesakit akan dimasukkan ke dalam wad sekiranya disyaki menghidap demam denggi berdarah.

Terdapat pelbagai jenis cara untuk mencegah demam denggi :

a. Memastikan tiada tempat pembiakan nyamuk

Membuang bekas yang boleh menakung air

Pastikan tangki air, bekas tadahan hujan ditutup bersama penutup

Pastikan pasu-pasu bunga dan bekas tadahan air dibuang sekurang-kurangnya seminggu sekali

Pastikan saliran atap sentiasa mengalir

Membela ikan di dalam kolam ikan untuk mengurangkan jentik-jentik

b. Menggunakan semburan serangga untuk membunuh nyamuk

c. Mengambil langkah-langkah melindungi diri untuk mengelakkan gigitan nyamuk seperti

Pastikan tingkap dan pintu sentiasa ditutup

Sapukan ubat penghalau nyamuk pada anggota terdedah kepada gigitan nyamuk

Memakai baju berwarna cerah dan berlengan panjang dan seluar panjang sewaktu keluar rumah

Pasangkan ubat lingkaran nyamuk dan ubat nyamuk elektrik di kawasan tertutup

Apakah yang akan terjadi sekiranya saya tidak mendapatkan rawatan?

Demam denggi terdiri daripada demam denggi biasa atau demam denggi berdarah yang boleh membawa maut. Demam denggi berdarah mempunyai tanda-tanda di atas dan juga pendarahan seperti:

Mudah lebam

Pendarahan di bawah kulit, pada hidung atau gusi

Ia boleh diikuti dengan pendarahan seluruh badan yang juga membawa maut

Jika terdapat gejala seperti di atas segera pergi mendapatkan rawatan di hospital.


Deposit SSPN-i dan Nikmati Ganjaran Kesetiaan

Pendeposit SSPN-i boleh nikmati Ganjaran Kesetiaan

PERBADANAN Tabung Pendidikan Tinggi Nasional (PTPTN) menawarkan Ganjaran Kesetiaan pada kadar satu peratus melalui Skim Simpanan Pendidikan Nasional (SSPN-i) kepada pendeposit setia yang membuat simpanan dalam jangka masa panjang.

Pengerusi PTPTN Datuk Wan Saiful Wan Jan berkata, ganjaran kesetiaan ini boleh dinikmati oleh pendeposit SSPN-i yang mempunyai simpanan minimum terkumpul sebanyak RM500 sepanjang tempoh promosi.

“Tempoh promosi akan bermula dari 24 Februari 2021 sehingga 30 April 2021 dan pendeposit yang membuka akaun SSPN-i sebelum tahun 2018 layak untuk menyertai ganjaran ini,” katanya.

Menurut PTPTN, tahun ini ganjaran kesetiaan memasuki tahun ketiga dan pemberian ini bersifat pulangan tambahan selain pemberian dividen tahunan sedia ada sebanyak empat peratus.

Wan Saiful berkata, agihan ini membabitkan anggaran peruntukan berjumlah RM201.3 juta bakal memberi manfaat kepada 4.82 juta pendeposit akaun SSPN. Jumlah keseluruhan agihan dividen adalah RM856.6 juta semenjak SSPN di perkenalkan.

“Ganjaran ini berdasarkan hasil pulangan bersih pelaburan yang dibuat atas deposit diterima oleh Perbadanan Tabung Pendidikan Tinggi Nasional (PTPTN).

Pemberian dividen ini adalah hasil daripada pelaksanaan kaedah pelaburan patuh syariah berjangka pendek dan panjang di pasaran wang tempatan yang melindungi prinsipal di samping memberikan pulangan atau keuntungan tinggi dan positif.

Wan Saiful berkata, amalan menabung untuk pendidikan perlu dijadikan instrumen bagi mendepani kos hidup yang semakin mencabar dan kompleks.

“Oleh itu, PTPTN menyasar SSPN-i akan menjadi pilihan utama rakyat Malaysia sebagai akaun simpanan pendidikan dan platform perancangan kewangan awal pendidikan anak-anak untuk masa depan,” katanya.

Berdasarkan kutipan pada tahun 2020, PTPTN berjaya memecah rekod baharu deposit  dengan merekodkan jumlah simpanan tertinggi sebanyak RM1.99 bilion.

Selain itu, SSPN turut menawarkan pelbagai keistimewaan termasuk pelepasan taksiran cukai sehingga RM8,000 setahun bagi simpanan bersih dan pemberian dividen kompetitif.

Pada tahun ini, PTPTN bakal meneruskan kempen sedia ada seperti Cabutan WOW! SSPN-i Plus, Kempen Jom Beraya Jom Menyimpan dan Kempen Bulan Menabung SSPN kerana ia merupakan program identiti PTPTN dengan pelbagai hadiah berbeza akan ditawarkan.

Untuk maklumat lanjut, pendeposit boleh membuat penambahan simpanan secara atas talian dengan melayari
www.lovesspn.com
, di kaunter cawangan PTPTN atau melalui ejen sah yang dilantik.

Sumber
Utusan Malaysia

Artikel lain:
LG Tutup Perniagaan Telefon Pintar


Dermasiswa Sultan Ismail Petra MAIK 2023, Bantuan Sehingga RM5000

Dermasiswa Sultan Ismail Petra
 adalah berita gembira buat semua penuntut IPT dari negeri Kelantan. Permohonan Dermasiswa Sultan Ismail Petra (DSIP) Majlis Agama Islam dan Adat Istiadat Melayu Kelantan (MAIK) yang dahulunya dikenali sebagai Bantuan Melanjutkan Pengajian Ke Luar Negara dibuka bermula 1 Januari 2023 sepanjang tahun sehingga tarikh tutup yang akan dimaklumkan.

Program ini merupakan satu bentuk bantuan kewangan (dermasiswa) yang diberikan berdasarkan permohonan pelajar setiap tahun dalam membantu anak-anak Kelantan di dalam pengajian di beberapa institusi Pengajian Tinggi Luar dan Dalam Negara dalam pelbagai bidang yang bermanfaat terutamanya bidang Pengajian Islam.

Isi Kandungan

Syarat-Syarat

Syarat Umum

Antara syarat-syarat bagi bantuan Dermasiswa Sultan Ismail Petra MAIK 2023 adalah seperti berikut:

Pemohon merupakan warganegara Malaysia (peranakan Negeri Kelantan) yang lahir dan menetap di Kelantan.

Terdiri daripada golongan asnaf yang layak menerima zakat.

Melepasi had kifayah yang telah ditetapkan oleh MAIK.

Tidak mendapat tajaan atau bantuan kewangan daripada badan penaja lain.

Jumlah pendapatan ibu bapa adalah RM10,000 ke bawah sahaja sebulan.

Syarat Khusus

Syarat khusus bagi pemohon Tahun Pertama pengajian:

Layak memohon berdasarkan surat tawaran ( pelajar luar negara sahaja.

Layak memohon bagi pelajar semester kedua dan ke atas dengan mendapat minima PNGK 3.0 ke atas (pelajar dalam negara sahaja)

Syarat khusus bagi pemohon Tahun Kedua Dan Ke Atas:

Mesir-Makbul (Lulus) dan layak menyambung pengajian ke tahun berikut

Lain-lain negara termasuk Malaysia -minima PNGK 3.0 dan layak menyambung pengajian ke tahun berikutnya

Jumlah Bantuan

Diingatkan sekali lagi, dermasiswa ini hanya diberi setahun sekali sahaja. Bukan bulanan. Jumlahnya adalah seperti berikut:

1 : Luar Negara

Ijazah Sarjana Muda (RM5000)

Sarjana (RM5000)

Kedoktoran/PHD (RM5000)

.2 : Dalam Negara

Diploma (RM2500)

Ijazah Sarjana Muda (RM2500)

Sarjana (RM2500)

Kedoktoran/PHD (RM2500)

Cara Permohonan

Bagi pemohon yang berkelayakan dan berminat untuk memohon dermasiswa Sultan Ismail Petra ini, boleh membuat permohonan menerusi:

Secara atas talian dengan klik pada pautan :
https://eagihan.e-maik.my/

Perkhidmatan KIOKS dan mesin pengimbas disediakan di Aras Bawah Unit Agihan Zakat MAIK dan seluruh Masjid Bandar Negeri di Kelantan di bawah kod 28412

Dokumen Diperlukan

Gambar berukuran pasport

Salinan no kad pengenalan atau surat beranak pemohon

Salinan no kad pengenalan atau passprot atau sijil kematian (sekirannya telah meninggal dunia)  bapa pemohon/penjaga atau pasangan (jika pemohon dah berkahwin)

Salinan no kad pengaenalan tanggungan

Salinan penyata gaji terkini atau pendapatan terakhir

Salinan surat pengesahan pengajian terkini dari institusi pengajian

Salinan passport (bagi pemohon IPT luar negara)

Salinan akaun bank terkini

Salinan keputusan peperiksaan semesta terakhir

Surat sokongan/ pengesahan permohonan daripada Pegawai

Penutup

Jika terdapat sebarang persoalan atau pertanyaan, boleh hubungi maklumat di bawah:

Unit Tajaan Pendidikan MAIK di talian 09-7421519

Email :
[email protected]

Selain Kelantan yang beri dermasiswa Sultan Ismail Petra, Terengganu juga ada menyediakan bantuan untuk pelajar IPT melalu Yayasan Pendidikan MAIDAM. Bagi pemohon yang berminat, boleh hubungi di
SINI.


Penyakit Diabetes – Punca, Gejala Dan Langkah Pencegahan

Isi Kandungan

Diabetes Mellitus

Penyakit diabetes mellitus adalah satu keadaan di mana paras glukos (gula) adalah tinggi di dalam darah disebabkan oleh kekurangan atau kurang keberkesanan insulin.

Keadaan ini disebabkan oleh kurang hormon insulin yang dihasilkan oleh organ pankreas.

Insulin mengawal keseimbangan glukos dalam badan dengan membantu pergerakan glukos dari darah ke dalam sel.

Sekiranya anda mengalami diabetes mellitus, glukos tidak boleh masuk ke dalam sel, ia kekal di dalam darah dan menyebabkan paras glukos yang tinggi.

Menurut statistik diabetes pada tahun 2018, dianggarkan sebanyak 2.5 juta rakyat Malaysia yang mempunyai penyakit kencing manis berusia antara 18 tahun dan ke atas. Ini menjadikan Malaysia antara negara yang mempunyai penghidap kencing manis yang paling tinggi di Asia.

Jenis-jenis Diabetes Mellitus

Terdapat dua jenis Diabetes Mellitus

Diabetes mellitus jenis 1.

Diabetes mellitus jenis 2.

Diabetes mellitus jenis 1 selalu terjadi dikalangan kanak-kanak dan remaja, ia meliputi > 90 % kes kencing manis.

Punca Berlaku Diabetes Mellitus

Antara punca utama penyakit ini ialah kerana gaya hidup yang tidak sihat seperti diet yang tidak seimbang dan kurang bersenam akan menyumbang kepada terjadinya obesiti.

Obesiti bukan sahaja boleh menyebabkan kencing manis, malah ia boleh menyebabkan darah tinggi, kolesterol tinggi dan meningkatkan risiko penyakit jantung. Untuk rekod, Malaysia juga merupakan antara negara yang mempunyai ramai rakyat yang obes berbanding negara-negara Asia yang lain.

Hal ini sudah pasti akan menelan kos yang tinggi untuk membiayai kos mengubati penyakit kencing manis dan juga mengubati kesan penyakit kencing manis seperti buta mata dan kehilangan kaki akibat diabetic foot. Akibatnya, Malaysia juga akan kerugian dari segi tenaga buruh dan perkara ini akan turut menjejaskan ekonomi negara.

Gejala Penyakit Diabetes Mellitus

Gejala yang ditunjukkan oleh pesakit diabetes mellitus jenis 1 bermula 1 minggu atau lebih sebelum kanak-kanak tersebut betul-betul sakit. Anak anda mungkin mengadu:

Kerap kali kencing dan air kencing banyak (siang dan malam).

Rasa haus yang amat sangat.

Berat badan menurun.

Rasa letih lesu dan kurang tenaga.

Perhatian: (Kencing malam) pada kanak-kanak yang telah terlatih mengawal pundi kencingnya dikenali sebagai “secondary enuresis”. Sekiranya anak anda mengalami masalah ini, diabetes mellitus haruslah disyaki.

Gejala tambahan yang sering berlaku pada kanak-kanak:

Sakit perut dengan atau tiada muntah.

Sakit kepala.

Masalah tingkah laku.

Mudah mendapat jangkitan terutama di kulit.

Sekiranya gejala ini tidak dikenal pasti awal, kemungkinan besar anak anda akan mengalami “diabetic ketoacidosis” (DKA).

Kesan Diabetes Mellitus

Bermulanya komplikasi bergantung pada jangka masa dan kawalan kencing manis. Komplikasi ini hanya akan berlaku di kemudian hari iaitu semasa usia dewasa. Doktor anda akan memberitahu sama ada diabetes mellitus anak anda terkawal atau tidak apabila anda datang untuk lawatan susulan.

Tahap glukos dalam darah yang terkawal akan mengurangkan atau melambatkan berlakunya komplikasi yang melibatkan organ-organ berikut:

Ginjal: kegagalan ginjal.

Mata: kebutaan.

Jantung: serangan sakit jantung, serangan angin ahmar.

Salur darah: tekanan darah tinggi, peningkatan taraf lipid (lemak).

Sistem saraf: masalah deria.

Organ reproduktif: mati pucuk (impotent).

Kaki: masalah kaki (diabetic foot)

Kulit: jangkitan kulit berulang seperti bisul.

Komplikasi ini boleh terjadi selepas akil baligh. Doktor anda akan memberi jadual lawatan susulan untuk ujian darah dan air kencing bagi mengesan sebarang komplikasi.

Apakah hipoglisemia dan bagaimana anda mengenalinya?

Dalam masa anak anda menjalani rawatan, anda perlu tahu yang dia mungkin menghadapi hipoglisemia (tahap glukos rendah dalam darah) di mana dia perlu mengambil makanan atau minuman yang manis untuk memperbaiki keadaan.

Tanda dan gejala hipoglisemia:

Berpeluh sejuk/berpeluh banyak.

Menggeletar.

Letih dan lesu.

Perubahan tingkahlaku/tidak sedar diri.

Tahap glukos rendah semasa pemantauan di rumah.

Langkah Pencegahan Diabetes Mellitus

Tidak terdapat sebarang cara mencegah kencing manis (Diabetes Mellitus) Jenis 1. Langkah-langkah mencegah diabetes boleh diambil untuk masalah Diabetes Mellitus Jenis 2 dan Diabetes Semasa Hamil.

Langkah-langkah ini termasuklah:

Mengamalkan pemakanan yang seimbang dan sihat

Mengekalkan gaya hidup yang aktif dan sihat

Menurunkan berat badan sebelum hamil bagi Diabetes Semasa Hamil

Sumber:
MyHEALTH Kementerian Kesihatan Malaysia

Penutup

Akhir kata, diharapkan perkongsian kali ini berkaitan
Penyakit Diabetes-Punca, Gejala & Langkah Mencegah

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Penyakit Gout
,
Penyakit batu Karang
,
 Penyakit Anemia-Gejala,Penyebab dan Rawatan


Diego Garcia – Dimanakah kebenarannya?

Diego Garcia
 sekarang tengah viral dalam kalangan netizen ketika ini.
Pelik tak kenapa muka pekerja2 di
AFN Diego Garcia
 hampir sama dgn muka mangsa2 yg hilang dalam nahas MH370 .Tempat ini adalah Pangkalan Tentera Terpencil Amerika di Lautan Hindi yg hanya boleh dimasuki oleh military..

Isi Kandungan

Kenali dulu apa itu
Diego Garcia

Diego Garcia sebahagian daripada
British Indian Oceon
 tanah jajahan British sebuah pulau terletak di tengah-tengah Lautan Hindi. Tanah daratan yang paling hampir adalah Selatan India iaitu kira-kira 1,790 km lokasi paling strategik menguasai dunia.

Amerika mula membina pengkalan tentera bermula pada tahun 1971 dan meningkatkan kemudahan berperingkat sehingga menjadi pengkalan yang canggih. Menjadi pusat serangan ke atas Teleban di Afghanistan dan perang teluk sehingga sekarang. Semua penduduk di sini telah dipindahkan yang tinggal hanya warga Amerika dan British yang bertugas di pengkalan ini. Memang sangat rahsia pengkalan tentera di Diego Garcia ni dah macam pengkalan Dajjal pulak.

Nama Diego Garcia memang bermain di sosial media apabila bercerita tentang teori kospirasi kehilangan misteri MH370 sehingga kini tidak jumpa jejak. Terbaru berkitar di dunia internet kisah Jurutera IBM Malaysia,
Philip Wood
 yang telah menghantar pesanan bantuan melalui iPhone 5 kepada sebuah forum mengatakan dia ditahan di Diego Garcia.

”I have been held hostage by unknown military personal after my flight was hijacked (blindfolded). I work for IBM and I have managed to hide my cellphone in my ass during the hijack. I have been separated from the rest of the passengers and I am in a cell. My name is Philip Wood. I think I have been drugged as well and cannot think clearly. ” – Sumber.

Apakah ianya hanya teori konspirasi?

Sekarang tengah viral gambar-gambar beikut. Apakah kebenarannya? Berikut adalah antara gambar-gambar yang sedang viral sekarang.

Dimanakah kebenaranya? Biarlah pihak yang berkenaan sahaja yang menentukan.

Link video berkenaan dengan Diego Garcia

Jom kita saksikan video dibawah. semoga ambil ikhtibar.


Diet Mengikut Jenis Darah, Adakah Benar?

Isi Kandungan

Diet Mengikut Jenis Darah

Terdapat pelbagai cara  diet
yang boleh dicuba dan diamalkan untuk penurunan berat badan dan menjaga kesihatan.

Ada yang berdiet dengan mengambil suplimen tambahan dan ada juga yang bersenam. Semua itu tidak menjadi kesalahan selagi ia tidak memudaratkan kesihatan anda.

Di sini dikongsikan jenis diet makanan mengikut darah untuk makluman anda semua.  Terdapat 4 jenis golongan darah iaitu darah
A, AB, B
dan
O
.

Darah jenis A

Individu dengan jenis darah A dianjurkan mengambil susu yang telah melalui proses penapaian seperti susu masam, krim tanpa lemak atau ayam kampung (dalam jumlah yang dihadkan), lemak (dalam jumlah yang dihadkan),
kekacang dan bijirin dan susu kacang soya.

Individu darah jenis ini perlu mengambil sayur-sayuran dan buah-buahan dalam kuantiti yang banyak.

Makanan yang harus dihindarkan adalah hidangan laut berwarna putih seperti ikan siakap putih, cumi-cumi, daging lembu, daging salai, susu, keju hasil olahan industri, kacang merah, roti, kuih-muih, kek, kentang, mangga, betik, jeruk, pisang, minyak jagung dan minyak kacang tanah.

Mereka juga perlu mengurangkan pengambilan diet vegetarian dengan pengambilan makanan yang mengandungi lektin yang sedikit.

Ini kerana jika kandungan lektin diambil dalam kuantiti yang banyak akan mengakibatkan masalah perut.

Golongan individu jenis darah A menghasilkan kandungan lendir lebih banyak berbanding jenis darah lain.  Keadaan ini menimbulkan risiko terhadap jenis penyakit jenis alahan seperti asma, infeksi telinga dan gangguan pada saluran pernafasan.

Selain itu sumber makanan berasaskan haiwan seperti ikan dan ayam boleh diambil tetapi dalam kuantiti yang dihadkan.

Darah jenis AB

Pola makan pemilik golongan darah AB adalah gabungan antara pola makan golongan darah jenis A dan B.

Pengambilan jenis makanan yang dianjurkan adalah hidangan laut, semua jenis telur (kecuali telur itik), susu fermentasi (melalui proses penapaian), minyak zaitun, minyak kacang soya, minyak kacang tanah, kacang tanah, semua jenis sayuran kecuali jagung, taugeh dan cendawan dan semua jenis buah-buahan kecuali jeruk.

Golongan daripada jenis darah ini, harus menghadkan pengambilan daging lembu, udang dan ikan laut, susu dan semua produk susu serta daging yang diproses.

Makanan berasaskan kekacang
gandum seperti roti, kek, kuih-muih dan pasta
pula perlu diambil dalam kuantiti sedikit.

Darah jenis B

Pemilik golongan darah B sangat mudah terdedah dengan penyakit berkaitan imunisasi dan serangan virus, mereka disarankan agar mengambil sayuran hijau yang kaya magnesium dalam kuantiti yang banyak.

Makanan yang disyorkan adalah daging lembu, kambing, arnab, ikan laut, semua produk susu kecuali ‘blue chesse’ dan aiskrim, telur ayam organik dan ayam kampung, minyak zaitun, beras merah, beras putih, makanan berasaskan beras dan buah-buahan serta digalakkan makanan berasaskan susu yang memiliki kandungan karbohidrat yang tinggi.

Individu darah jenis B lebih fleksibel.   Golongan jenis darah ini perlu menghindari makanan beku atau makanan dalam tin.

Manakala makanan yang perlu dikurangkan pengambilannya adalah ayam, ketam, udang, kerang-kerangan, telur puyuh, telur itik, minyak bijan, minyak jagung, minyak biji matahari, minyak kacang tanah, minyak soya, kelapa, santan, soya, kacang tanah, biji bunga matahari, biji labu, bijan, kacang pistacio, tempe, tauhu, kacang merah, makanan berasaskan gandum, mi segera, beras pulut, jagung, lobak, tomato dan jagung.

Darah jenis O

Pemilik darah jenis O perlu lebih banyak mengambil makanan berprotein tinggi dan mengikut diet rendah karbohidrat dengan mengamalkan pengambilan ikan atau daging, serta sayur-sayuran, telur dan kacang.

Pemilik darah ini harus menghindari produk susu dan gandum serta menghadkan pengambilan buah-buahan.

Pemilik darah jenis O harus menghindari semua jenis bijirin, pasta dan paling penting adalah nasi.

Sayuran yang perlu dihindari seperti sayur brokoli, sawi, taugeh, terung, cendawan, dan kentang.

Makanan berjeruk juga harus di elakkan kerana ia mampu mendatangkan keracunan usus kepada golongan darah jenis ini

Kesimpulan

Walau apa sahaja jenis atau pelan diet yang anda sedang jalani bagi menurunkan berat badan, ianya haruslah munasabah.

Sama seperti pelan diet yang lain, diet jenis darah mungkin berfungsi untuk sesetengah orang, tetapi memandangkan pelan diet ini agak ketat, pengamal diet mungkin menghadapi masalah untuk mengikutinya untuk tempoh jangka panjang.

Walaupun amalan diet mengikut jenis darah sudah dibuktikan bahawa ia tidak mempengaruhi kesihatan seseorang.   Kepercayaan terhadap diet berasaskan jenis darah ini masih belum lagi dapat dibuktikan kesahihannya.

Untuk menurunkan berat badan berlebihan secara sihat, anda seharusnya mengawal jumlah kalori masuk dan pembakaran kalori berlebihan / simpanan melalui aktiviti fizikal seperti senaman.

Amalan pemakanan yang seimbang setiap hari dan konsisten adalah disyorkan bagi memastikan anda kekal sihat dan cergas.

*Sumber dari buku “Eat Right For Your Type” tulisan Dr. Peter J.D’Adamo

.


Disenteri – Gejala, Punca dan Rawatan

Apa itu
Disenteri?
 Disentri adalah penyakit berjangkit berkaitan dengan cirit-birit yang teruk. Ia sNGt sinonim dengan penyakit keradangan usus, terutamanya usus besar. Tanpa penghidratan yang mencukupi atau jika dibiarkan berlanjutan, ia boleh membawa maut. Jangkitan dengan Shigella bacillus, atau bakteria, adalah penyebab yang paling biasa. Simptom dan gejala yang ringan kebiasaannya akan hilang dalam masa beberapa hari dengan rawatan kendiri. Kebanyakan orang yang mengalaminya tidak perlu mendapatkan rawatan perubatan.

Data statistik menunjukkan antara 120 juta hingga 165 juta kes jangkitan Shigella pada setiap tahun dan daripadanya 1 juta kes telah membawa maut. Lebih 60 peratus penyumbang kematian ini adalah dalam kalangan kanak-kanak berusia bawah 5 tahun.

Apa ikut disenteri? Sila baca sampai habis

Isi Kandungan

Gejala

Gejala boleh berlaku antara ringan hingga kronik. Di negara maju, tanda dan gejala disenteri banyak menunjukkan kes yang ringan sahaja daripada di negara yang membangun atau di kawasan tropika.

Gejala ringan termasuk:

Sakit perut sedikit

Kekejangan

Cirit-birit

Gejala ini biasanya muncul dari 1 hingga 3 hari selepas jangkitan, dan pesakit pulih dalam seminggu. sesetengah pesakit juga mengalami intoleransi laktosa selepas terkena disenteri ini.

Gejala disenteri amoba

Pesakit yang mempunyai disenteri amoba akan menunjukkan salah satu gejala dibawah ini:

Sakit perut

Demam dan menggigil

Pening dan loya (muntah)

Cirit-birit berair, yang boleh mengandungi darah, lendir, atau nanah

Membuang najis yang menyakitkan

Keletihan walaupun cukup rehat

Sembelit

Sekiranya bakteria ini dapat menembusi dinding usus, keadaan boleh menjadi teruk kepada pesakit kerana bakteria boleh merebak ke dalam saluran darah dan akan menjangkiti organ – organ yang penting.

Ia juga boleh menyebabkan ulser berkembang dan pesakit juga berkemungkinan boleh mendapati ada darah dalam najis. Gejala ini boleh berlanjutan selama beberapa minggu. Amoba mungkin tinggal di dalam tubuh manusia seperti parasit walaupun gejala telah hilang. Ini akan menyebabkan gejala terus berulang.

Punca

Disenteri basilari, atau shigellosis

Jenis ini menghasilkan gejala yang paling teruk.

Kebersihan yang buruk adalah punca utama. Shigellosis juga boleh merebak kerana makanan tercemar.

Di Eropah Barat dan A.S., ini adalah salah satu penyakit yang paling biasa pada pesakit yang telah mengunjungi kawasan tropika sejurus sebelum jangkitan.

Disenteri amoba, atau amoebiasis

Jenis ini disebabkan oleh Entamoeba histolytica (E. histolytica), amoba. Kumpulan amuba bersama-sama membentuk kista, dan kista ini muncul dari badan dalam tinja manusia.

Di kawasan yang mempunyai sanitasi yang rendah, bakteria dapat mencemari makanan dan air dan menjangkiti manusia lain. (Bakteria ini dapat bertahan dalam jangka masa yang lama di luar badan pesakit.)

Ia juga boleh berada di telapak tangan anda setelah menggunakan bilik mandi. Oleh itu, amalan kebersihan yang baik perlu diamalkan untuk mengurangkan risiko penyebaran jangkitan.

Rawatan

Hasil ujian dari makmal akan menunjukkan sama ada jangkitan itu disebabkan oleh jangkitan Shigella atau Entamoeba histolyca.

Sekiranya rawatan diperlukan, ia akan bergantung pada hasil ini. Walau bagaimanapun, setiap pesakit yang mengalami gejala cirit – birit atau loya dan muntah perlu minum air yang cukup untuk mengelakkan kekurangan air.

Sekiranya pesakit tidak dapat minum, atau gejala cirit – birit dan muntah banyak, penggantian cecair intravena  mungkin diperlukan. Pesakit akan diuji dan dipantau sepanjang masa.

Apakah rawatan untuk disenteri bacillary ringan?

Disentri bacillary ringan, jenis yang biasa dijumpai di negara maju dengan sanitasi yang baik, biasanya akan sembuh tanpa rawatan. Antara kaedah yang pesakit boleh buat adalah dengan minum air secukupnya sebanyak 7 – 8 gelas (250ml) sehari. Jika keadaan menjadi lebih teruk, pesakit boleh membeli ubat antibiotik yang tersedia di farmasi.

Apakah rawatan untuk disenteri amoba?

Ubat amoebicidal
digunakan untuk merawat
Entamoeba histolyca
. Ini akan memastikan bahawa bakteria tidak dapat bertahan di dalam badan setelah gejala disenteri hilang.
Flagyl
,
 atau
metronidazole
, sering digunakan untuk merawat penyakit ini. Kedua – dua ubat ini digunakan untuk merawat bakteria dan parasit.

Sekiranya hasil ujian makmal tidak jelas, pesakit mungkin akan diberikan pelbagai ubat antibiotik dan perlu gunakan setiap satu mengikut dos yang ditetapkan.

Selain dari perkongsian berkenaan dengan Disenteri ini, anda juga mungkin berminat dengan penyakit lain seperti
Penyakit Herpes
,
Penyakit Amnesia
,
Penyakit Alzheimer
,
Penyakit Albino dan

Penyakit Emfisema
.


Diskaun Bayaran Balik PTPTN 2022

Diskaun Bayaran Balik PTPTN
 bagi tahun 2022 telah diumumkan akhir tahun lepas ketika pembentangan Bajet 2022 dan telah berkuatkuasa dari 1 November 2021 sehingga 30 April 2022. Diskaun ini terpakai untuk beberapa kategori bayaran balik pinjaman Perbadanan Tabung Pendidikan Nasional (PTPTN).

Isi Kandungan

Apakah Diskaun Bayaran Balik PTPTN Sebenarnya?

Diskaun Bayaran Balik PTPTN ini adalah satu bentuk insentif diskaun bayaran balik pinjaman yang telah diumumkan Menteri Kewangan, YB Senator Tengku Datuk Seri Utama Zafrul Tengku Abdul Aziz ketika pembentangan
Bajet 2022
 pada 29 Oktober 2021 yang lalu. Ianya memberi manfaat kepada peminjam Perbadanan Tabung Pendidikan Nasional (PTPTN) menerusi beberapa jenis diskaun yang diberikan kepada peminjam.

Sumber
Berita Harian Online

Soalan Berkaitan Diskaun Bayaran Balik PTPTN 2022

Bila Tempoh Diskaun Bayaran Balik PTPTN Akan Dilaksana?

Diskaun Bayaran Balik PTPTN ini telah pun bermula sejak 1 November 2021 dan akan tamat pada 30 April 2022.

Berapa Kategori Diskaun Yang Diberikan?

Diskaun Bayaran Balik terbahagi kepada tiga jenis iaitu:

Diskaun 10% : Diskaun ini adalah diberikan kepada peminjam yang memilih untuk membuat bayaran balik pinjaman PTPTN melalui potongan gaji atau debit terus mengikut jadual.

Diskaun 12% : Diskaun ini akan diberikan untuk pembayaran sekurang-kurangnya 50% daripada baki hutang dalam sekali bayaran

Diskaun 15% : Diskaun ini akan terpakai ke atas baki hutang jika peminjam memilih untuk membuat penyelesaian penuh pinjaman

Bagaimana Cara Untuk Memohon Diskaun Bayaran?

Untuk mendapatkan diskaun bayaran balik PTPTN ini, anda tidak perlu membuat sebarang permohonan namun ada kaedah untuk mendapatkan diskaun mengikut kategori diskaun:

Diskaun 10% akan terus diberikan secara automatik kepada peminjam yang sedang membuat bayaran balik pinjaman melalui potongan gaji atau debit terus. Diskaun adalah tertakluk kepada bayaran balik yang diterima oleh PTPTN mulai 1 November 2021 sehingga 30 April 2022. Insentif diskaun akan dikemaskini di dalam akaun pinjaman anda pada akhir setiap bulan dan semakan penyata boleh dibuat mulai 7 haribulan pada bulan berikutnya.

Bagi peminjam yang hendak membuat penyelesaian penuh pinjaman atau sekurang-kurang 50% daripada baki hutang dalam sekali bayaran, anda perlu mendapatkan pengesahan baki hutang mulai 1 November 2021. Bayaran balik boleh dibuat melalui mana-mana saluran bayaran balik yang disediakan oleh PTPTN.

Peminjam yang ingin membuat bayaran balik melalui potongan gaji atau debit terus hendaklah membuat permohonan secara dalam talian:

Permohonan Bayaran Balik Melalui Potongan Gaji

Laman Utama Permohonan Potong Gaji Online PTPTN

Permohonan Bayaran Balik Melalui Debit Terus

Laman Utama Permohonan Bayaran Balik PTPTN Kaedah Debit Terus

Apakah Saluran Bayaran Balik PTPTN Yang Ada?

Untuk mendapatkan manual serta maklumat lengkap saluran bayaran lain yang ada untuk pinjaman PTPTN, anda boleh klik pautan ini:
Bayaran Balik PTPTN

Nota Penting: Bayaran balik hendaklah dibuat selewat-lewatnya 27 haribulan setiap bulan untuk memastikan transaksi tersebut dikemaskini dalam penyata pada bulan semasa. Transaksi selepas tarikh tersebut akan dikemaskini dalam penyata pada bulan berikutnya. Walau bagaimanapun, transaksi yang dibuat sehingga akhir bulan melalui kaunter PTPTN/ Eksekutif Pemasaran PTPTN akan dikemaskini dalam penyata pada bulan semasa

Bagaimana Nak Semak Penyata Pinjaman?

Penyata Pinjaman anda boleh disemak secara atas talian dengan melayari pautan berikut:
Semakan Penyata Pinjaman

Laman Utama Semakan Penyata Pinjaman Online

Maklumat Lanjut

Bagi mendapatkan sebarang maklumat lanjut berkenaan Diskaun Bayaran Balik PTPTN 2022, ataupun tentang urusan pinjaman anda, boleh hadir ke cawangan kaunter PTPTN berhampiran anda atau hubungi talian utama PTPTN berikut:

Perbadanan Tabung Pendidikan Tinggi Nasional,

Tingkat Bawah, Menara PTPTN,

Blok D, Megan Avenue II,

No.12, Jalan Yap Kwan Seng, 50450 Kuala Lumpur.

Careline: 03 – 2193 3000

Senarai Bantuan Utama Di Bawah Bajet 2022

Untuk mendapatkan maklumat berkenaan bantuan lain yang telah digariskan di bawah Bajet 2022, kami senaraikan di bawah ini beberapa bantuan utama yang telah dan sedang dilaksanakan.

Bantuan Keluarga Malaysia
 untuk semua golongan masyarakat yang layak. Pembayaran Fasa 1 telah pun mula dibuat. Anda boleh baca lebih lanjut di pautan ini:
Semakan dan Maklumat Rayuan Permohonan BKM

Bagi anda yang mempunyai anak kecil, anda boleh pohon bantuan rebat untuk membeli kerusi keselamatan kanak-kanak melalui program MyCRS. Anda boleh baca lebih lanjut tentang program itu di sini:
Cara Memohon MyCRS (Rebat Pembelian Carseat Kanak-Kanak 2022)

Bagi warga emas, terdapat bantuan khas untuk warga emas juga di bawah Bajet 2022. Boleh baca lebih lanjut di pautan berikut:
BANTUAN WARGA EMAS (BWE) 2022

Untuk golongan Orang Kurang Upaya (OKU), terdapat beberapa insentif yang disediakan seperti:
Pengecualian Cukai Jalan OKU : Roadtax Percuma Untuk OKU
 dan juga
Elaun Pekerja OKU 2022

Bagi mereka yang sedang mencari pekerjaan, boleh mendapatkan elaun khas di bawah PERKESO. Boleh baca bagaimana untuk dapatkan elaun tersebut di sini:
Elaun Mencari Pekerjaan RM300 Buat Pelajar Lepasan Sekolah dan Graduan


Diskaun Bil Elektrik 2021 PEMULIH : 5 Hingga 40% Setiap Rumah

Diskaun Bil Elektrik 2021

PEMULIH
adalah hasil daripada pengumuman Perdana Menteri mengenai pelaksanaan
Pakej PEMULIH
 pada 28 Jun 2021, diskaun bil elektrik bakal diterima untuk tempoh 3 bulan dari 1 Julai 2021 hingga 30 September 2021 oleh kumpulan sasar berikut berdasarkan jumlah penggunaan elektrik bulanan.

Isi Kandungan

Intipati
Diskaun Bil Elektrik 2021

PEMULIH

Kerajaan bersetuju untuk memberikan diskaun antara 5 hingga 40% mengikut kadar penggunaan elektrik sesebuah rumah dengan had maksimum 900 kilowatt jam sebulan.

Antara yang akan diberi ialah diskaun sebanyak 40% akan diberikan kepada pengguna elektrik yang mana penggunaan elektrik bawah had 200 kilowatt jam sebulan dan 15% bagi penggunaan elektrik antara 201 hingga 300 kilowatt jam sebulan.

Secara menyeluruh, rakyat Malaysia akan mendapat diskaun berjumlah lingkungan RM 346 juta. Diskaun ini akan berkuat kuasa bagi tempoh tiga bulan mulai bil bulan Julai 2021.

Bilakah Tempoh Layak Menerima Diskaun Di Bawah Pakej Pemulih Dan Rebat Icpt?

Diskaun bil elektrik di bawah Pakej PEMULIH adalah diberikan untuk tempoh tiga (3) bulan untuk penggunaan elektrik mulai dari 1 Julai 2021 sehingga 30 September 2021 untuk pengguna kediaman (Tarif A – Domestik) sehingga 900kWj sebulan dan perusahaan kecil dan sederhana (PKS) voltan rendah.

Manakala, bagi pengguna komersil dari 6 sektor perniagaan terpilih, diskaun PEMULIH adalah bermula dari 1 Oktober 2021 sehingga 31 Disember 2021. Untuk penggunaan dari 1 Julai 2021 sehingga 30 September 2021, diskaun adalah di bawah pakej PEMERKASA Plus.

Di samping itu, semua pengguna TNB akan terus menikmati rebat ICPT sebanyak RM0.02 per kWj untuk penggunaan elektrik bulanan bermula dari 1 Julai 2021 hingga 31 Disember 2021.

Siapakah Yang Layak Menerima Rebat Icpt?

Semua pengguna TNB layak menerima rebat ICPT sebanyak RM0.02 per kWj untuk penggunaan elektrik bulanan selama tempoh enam (6) bulan bermula dari 1 Julai 2021 hingga 31 Disember 2021.

Adakah Diskaun Pakej Pemulih Ini Akan Terus Dimasukkan Dalam Bil Bulan Julai 2021?

Diskaunakan diberikan mulai penggunaan 1 Julai sehingga 30 September 2021 sahaja.

Pelanggan yang menerima bil bulan Julai 2021 akan mendapat diskaun mengikut bilangan hari penggunaan dalam bulan tersebut. Diskaun yang diberikan adalah selepas mengambil kira rebat ICPT sebanyak RM0.02 per kWj.

Pengguna akan dapat melihat diskaun di dalam bil elektrik yang bertarikh 15 Julai 2021 dan seterusnya. Bagi pengguna yang menerima bil bertarikh antara 1 – 14 Julai 2021, amaun diskaun (yang layak) untuk bulan Julai 2021 akan dimasukkan ke dalam bil bulan Ogos 2021.

Diskaun PEMULIH akan mula dinikmati sepenuhnya di dalam bil bulan Ogos dan September 2021.

Apakah Sektor Perniagaan Yang Layak Menerima Diskaun Sebanyak 10%?

6 sektor perniagaan terpilih yang telah dikenalpasti oleh Kerajaan bagi diskaun 10% ialah:

Taman Tema

Pusat Konvensyen

Pengendali Hotel

Agensi Pelancongan

Pejabat Syarikat Penerbangan Tempatan

Pusat Membeli Belah

Pengguna perdagangan dari 6 sektor terpilih yang telah menerima diskaun 10% di bawah Pakej Program Strategik Memperkasa Rakyat dan Ekonomi (PEMERKASA) akan secara automatik layak menerima diskaun 10% di bawah PEMERKASA+ dan PEMULIH.

Siapakah Yang Boleh Dihubungi Untuk Mendapatkan Maklumat Diskaun Bawah Pakej Pemulih Dengan Lebih Lanjut?

TNB CareLine di talian 1-300-88-5454

E-mel
[email protected]

Layari
https://www.tnb.com.my/mco/pemulih

Kedai Tenaga yang berdekatan

Wajarkah Diskaun Bil Elektrik Ini Diteruskan?

Sangat wajar, kerana hampir keseluruhan rakyat sedang berada di rumah masing-masing dan sudah pasti penggunaan elektrik akan meningkat. Hal ini secara automatik menyebabkan kos sara hidup meningkat dan memberi bebanan kepada rakyat. Seharusnya, bantuan ini harus diperpanjangkan sehingga ke tahun depan.